hotchpotch/miracl-hf-unified huggingface dataset:
นิวอิสต์
นิวอีสต์ (เกาหลี : 뉴이스트 , อังกฤษ : NU'EST ) บอยกรุ๊ปกลุ่มแรกของค่าย Pledis Entertainment มีสมาชิก 5 คน ชื่อวง NU'EST มาจากตัวย่อของคำว่า New (ใหม่), Establish (ก่อตั้ง), Style (สไตล์), Tempo (เข้ากับจังหวะ) ซึ่งมีความหมายว่า "ก่อตั้งให้เข้ากับดนตรีสไตล์ใหม่" ซึ่งวงนี้มีจุดประสงค์มุ่งไปทางดนตรีที่มีสไตล์และแปลกใหม่นั่นเอง
สี Deep Teal (#00313C) และ Vivid Pink (#E31C79)
โดยเปรียบ Deep Teal แทน NU'EST และเปรียบ Vivid Pink แทน L.O.V.E (กลุ่มแฟนคลับของ NU'EST)
ก่อนที่จะมีการเดบิวต์ NU'EST ได้ปรากฏตัวเป็นหลายครั้งในค่ายเพลงของพวกเขา
NU'EST ได้เดบิวต์ด้วยเพลง Face ผ่านรายการ M!Countdown พร้อมกับวางจำหน่ายพร้อมกัน เมื่อวันที่ 15 มีนาคม 2012 หลังจบการโปรโหมต NU'EST กลับมาพร้อมกับมินิอัลบั้มแรกของพวกเขา Action ในวันที่ 11 กรกฎาคม 2012 และกลายเป็นทูตของสมาคมลูกเสือเกาหลี ในช่วงระยะเวลาโปรโหมตของพวกเขาและส่วนที่เหลือของปี NU'EST เริ่มที่จะขยายไปยังตลาดทั่วโลก ประเทศญี่ปุ่น, ออสเตรเลีย, ส่วนอื่น ๆ ของเอเชียและสหรัฐอเมริกา NU'EST กลับมาพร้อมกับมินิอัลบั้มที่สอง Hello ในวันที่ 13 กุมภาพันธ์ 2013
NU'EST กลับมาเมื่อวันที่ 22 สิงหาคมพร้อมกับมินิอัลบั้มที่ 3 " Sleep Talking " NU'EST เริ่มเข้าสู่ตลาดจีนในเดือนพฤศจิกายนโดยมีการเพิ่มสมาชิกใหม่ของเจสันโดยเฉพาะสำหรับการโปรโมตของจีนโดยได้รับชื่อ NU'EST-M สำหรับโครงการนี้ NU'EST-M ได้บันทึกภาพใบหน้าและนอนหลับของจีนไว้และโปรโมตพวกเขาทั่วประเทศจีน ในช่วงเดือนธันวาคม มินฮยอนได้แสดงและอัดเพลงสำหรับซิทคอม Reckless family season 3NU'EST กลับมาเมื่อวันที่ 17 กุมภาพันธ์ 2016 พร้อมกับมินิอัลบั้มที่สี่ Q Is พร้อมปล่อยมิวสิควิดีโอไตเติ้ลแทร็คสุดแฟนตาซี "Overcome" จากนั้นได้ปล่อยห้ามินิอัลบั้ม CANVAS และเพลงโปรโหมด "Love Paint (Every Afternoon)" ในวันที่ 29 สิงหาคม 2016 หลังจากสี่ปีของการทำกิจกรรมกลุ่ม NU'EST ได้รับการเสนอชื่อเข้าชิงรายการเพลงครั้งแรกของพวกเขาเมื่อวันที่ 20 กันยายน 2016 พวกเขาได้รับการเสนอชื่อเข้าชิงรางวัลที่ 1 เป็นจำนวน 3 ครั้ง ในวันที่ 6 ตุลาคม 2016 มีการปล่อยมิวสิกวิดีโอเพลง "Daybreak" ซึ่งเป็นเพลงที่ร้องโดย Minhyun และ JR พวกเขายังได้เปิดตัว Choreography Video เพลง Look และได้กล่าวว่าได้ถ่ายทำมิวสิกวิดีโอสำหรับ R.L.T.L ทั้งจากอัลบั้ม Canvas ของพวกเขา
ไทยลีกดิวิชัน 1 ฤดูกาล 2545/46
ไทยลีกดิวิชัน 1 ฤดูกาล 2545/46 เป็นการแข่งขันฟุตบอลลีกระดับสองของไทย โดยเป็นฤดูกาลที่ 6 ของการแข่งขัน โดยมี 12 สโมสรร่วมการแข่งขัน โดยจัดการแข่งขันภายใต้การดูแลของ สมาคมฟุตบอลแห่งประเทศไทย ในพระบรมราชูปถัมภ์ โดยในฤดูกาลนี้ สโมสรที่จบด้วยตำแหน่งชนะเลิศ และ รองชนะเลิศ จะได้สิทธิ์เลื่อนชั้นแข่งขันใน ไทยลีก โดยอัตโนมัติ และอันดับที่ 3 จะต้องไปแข่งเพลย์ออฟ เลื่อนชั้น/ตกชั้น กับ อันดับที่ 8 ชองไทยลีก และอันดับที่ 11 และ 12 ของลีกจะตกชั้นลงไปทำการแข่งขันใน ถ้วยพระราชทาน ข. โดยอัตโนมัติ"(สิ้นสุดฤดูกาลแข่งขันปี 2545)"
เกื๋อหล่อ
เกื๋อหล่อ () เป็นเมืองระดับอำเภอของจังหวัดเหงะอานในชายฝั่งตอนกลางเหนือของประเทศเวียดนาม ในปี ค.ศ. 2009 มีประชากร 70,398 คน และมีเนื้อที่ 27.81 ตารางกิโลเมตร โดยมีเมืองหลักคือเกื๋อหล่อ
ชานน สันตินธรกุล
ชานน สันตินธรกุล (ชื่อเล่น: นน; เกิด: 6 มิถุนายน พ.ศ. 2539) เป็นนักแสดงชายชาวไทย มีผลงานเด่นจากภาพยนตร์เรื่อง"ฉลาดเกมส์โกง" ซีรีส์วัยรุ่นเรื่อง "ฮอร์โมนส์ วัยว้าวุ่น" และซิตคอมเรื่อง "บางรักซอย 9/1"และ "Love Love You อยากบอกให้รู้ว่ารัก"
ชานน สันตินธรกุล เกิดเมื่อวันที่ 6 มิถุนายน พ.ศ. 2539 เขาเป็นบุตรคนที่สองจากทั้งหมดสามคน มีพี่สาวชื่อเพ็ญพิชชา (ชื่อเล่น: ลูกน้ำ) และน้องสาวชื่อพิชชาธร (ชื่อเล่น: นุ่น) จบการศึกษาระดับมัธยมศึกษาตอนปลายจากโรงเรียนกรุงเทพคริสเตียนวิทยาลัย และจบการศึกษา หลักสูตรศิลปศาสตรบัณฑิต สาขาวิชาการผลิตภาพยนตร์ (หลักสูตรนานาชาติ) วิทยาลัยนานาชาติ มหาวิทยาลัยมหิดล
เขาเริ่มเข้าสู่วงการบันเทิงจากการเล่นภาพยนตร์สั้นเรื่อง "Patcha is sexy" ภายใต้การกำกับของนวพล ธำรงรัตนฤทธิ์ สำหรับผลงานสร้างชื่อเสียงให้กับนักแสดงหนุ่มคือภาพยนตร์เรื่อง"ฉลาดเกมส์โกง" ในบทบาท "แบงค์" ที่สร้างชื่อให้นักแสดงหนุ่มทั้งในประเทศและต่างประเทศ และทำรายได้ทั่วโลกมากกว่าพันล้านบาท และก่อนหน้านี้เขามีผลงานสร้างชื่อจากเรื่อง "ฮอร์โมนส์ วัยว้าวุ่น" ในบทบาท "เน็ท" และเขายังติด 1 ใน 50 หนุ่มคลีโอ 2015 อีกด้วย ปี 2561 หลังจากหมดสัญญานาดาวบางกอก ออกมาเป็นนักแสดงอิสระ
ชานนนับถือศาสนาคริสต์นิกายโปรเตสแตนต์ ชื่นชอบการออกกำลังกาย ปกติเขาจะเป็นคนพูดน้อย แต่หากสนิทด้วยแล้วก็จะพูดคุยมากขึ้น
รางวัลภาพยนตร์แห่งชาติ สุพรรณหงส์
รางวัลชมรมวิจารณ์บันเทิง 
รางวัลพระราชทานพระสุรัสวดี (ตุ๊กตาทอง)
รางวัลสมาคมผู้กำกับภาพยนตร์ไทย
รางวัลชมรมสร้างสรรค์และพัฒนาเยาวชนแห่งประเทศไทย
Boyfriend แฟนผมเป็นผู้ชาย
Boyfriend แฟนผมเป็นผู้ชาย (บอยเฟรนด์ แฟนผมเป็นผู้ชาย) เป็นภาพยนตร์ไทยสร้างจากการ์ตูน Yaoi ฝีมือคนไทยที่เคยโด่งดังเมื่อ 9 ปีก่อน จากเว็บพันทิป.คอม โดยออกฉายเมื่อวันที่ 13 ตุลาคม พ.ศ. 2559 เฉพาะที่ เมเจอร์รัชโยธิน , เอสพลานาด รัชดาภิเษก , โลตัสบางกะปิ , เซ็นทรัลพลาซา อุดรธานี , อีจีวี ขอนแก่น , เซ็นทรัลเฟสติวัล เชียงใหม่ และ เซ็นทรัลพลาซา เชียงใหม่ แอร์พอร์ต นำแสดงโดย โบอิ้ง-สิปปวิศว์ เดชะพหุล, แม็ค-ณัชพล กวยเงิน และ เบสท์-กัญจน์ ศรีวรรณวัฒน์
จากการ์ตูนโด่งดังเมื่อ 9 ปีก่อน “Boyfriend แฟนผมเป็นผู้ชาย” มีผู้ติดตามอ่านกันมากมาย จนได้รับการโหวตให้เป็นกระทู้แนะนำอันดับหนึ่งของเว็บ pantip ทุกตอนที่โพสต์ และยังได้มีผู้ชื่นชอบให้ความสนใจด้วยการแชร์ต่อๆกันในโลกโซเชียลอย่างแพร่หลาย จึงเป็นที่มาและแรงบันดาลใจของผู้กำกับ โน้ต-สราวุธ อินทรพรหม ที่ได้หยิบนำการ์ตูนเรื่องนี้ขึ้นมาปัดฝุ่น และทำเป็นภาพยนตร์แนวชายรักชาย ตามสไตล์ของตนเอง
"เต้ย"(แสดงโดย: โบอิ้ง-สิปปวิศว์ เดชะพหุล) เด็กหนุ่มจากเชียงใหม่ ย้ายมาเรียนที่กรุงเทพฯตามลำพัง เขาได้รู้จักกับเด็กหนุ่มเกเรชื่อ "เอก"(แสดงโดย: แม็ค-ณัชพล กวยเงิน) ซึ่งเข้ามาตีสนิทกับเขาด้วยวัตถุประสงค์บางอย่าง จนวันเวลาผ่านไป ได้มีเหตุการณ์ต่างๆเกิดขึ้นกับทั้งสองมากมาย ทำให้ทั้งคู่รู้สึกผูกพันกัน จนกลายเป็นความรัก? แต่ทว่า ความรักของทั้งสองได้ถูกจับตามองโดยเหล่าเพื่อนๆในโรงเรียนทั้งคู่ต่างถูกเพื่อนล้อเลียน กลั่นแกล้ง และเกลียดชัง เต้ยกับเอกจะ ตัดสินใจทำอย่างไรต่อไปกับชีวิต
คาแรคเตอร์: เต้ย เป็นเด็กที่ขี้เกรงใจคน เป็นคนประเภทที่เวลาไม่พอใจอะไร มักเก็บไว้ในใจเสมอ มักไม่พูดออกมาตรงๆ จนทำให้เรื่องบานปลาย กลายเป็นปัญหา 
คาแรคเตอร์: เอก เป็นเด็กที่มีนิสัยร่าเริง เอาแต่ใจ ไม่ค่อยแคร์ความรู้สึกของคนอื่น เป็นคนที่ไม่เคยคิดร้ายอะไรกับใคร เพียงแค่ทำทุกอย่างให้บรรลุเป้าหมาย โดยไม่เคยสนใจถามความรู้สึกของคนอื่นเท่านั้น
คาแรคเตอร์: ไมค์ เป็นเด็กที่ชอบแกล้งคนอื่น ชอบแหย่เพื่อน ไม่ถึงกับเป็นคนไม่ดี ลึกๆแล้วก็เป็นคนรักเพื่อน แค่เป็นคนที่สนุกที่ได้เห็นคนอื่นมีปฏิกิริยาตื่นเต้นตกใจหรือหวาดกลัว ไปตามแผนที่ตัวเองวางไว้
ธีโอดอร์ โมเรล
ธีโอดอร์ กิลเบิร์ต โมเรล (22 กรกฎาคม 1886 – 26 พฤษภาคม 1948) เป็นแพทย์ชาวเยอรมันซึ่งเป็นที่รู้จักคือเป็นแพทย์ส่วนตัวของอดอล์ฟ ฮิตเลอร์.โมเรลเป็นที่รู้จักกันเป็นอย่างดีในประเทศเยอรมนีสำหรับการรักษาแบบนอกคอกของเขา.เขาได้ช่วยเหลือฮิตเลอร์เป็นประจำวันในสิ่งที่เขาทำเป็นเวลาหลายปีและอยู่เคียงข้างกับฮิตเลอร์จนถึงช่วงสุดท้ายของยุทธการที่เบอร์ลิน
ธีโอดอร์ โมเรล เป็นแพทย์ที่ได้สั่งจ่ายยาให้กับฮิตเลอร์ทั้งหมดเพื่อที่จะรักษาโรคหลายโรคที่ฮิตเลอร์เป็นอยู่และฮิตเลอร์ก็ทานยาหลายเม็ดต่อวัน ซึ่งยาที่โมเรลได้จ่ายยานั้นจะมีดังต่อไปนี้
โตโยต้า ซี-เอชอาร์
โตโยต้า ซี-เอชอาร์ () มีลักษณะเป็นรถรถยนต์เอนกประสงค์สมรรถนะสูงขนาดเล็กมาก ซึ่งผลิตโดยบริษัทโตโยต้า โดยเริ่มผลิตในเดือนพฤศจิกายน พ.ศ. 2559 และจำหน่ายในประเทศญี่ปุ่นเป็นประเทศแรกเมื่อวันที่ 14 ธันวาคมที่ปีเดียวกัน และเริ่มสายการผลิตที่ประเทศญี่ปุ่น ประเทศตุรกี ต่อมาในปี พ.ศ. 2560 ก็ได้เริ่มสายการผลิตที่ประเทศไทย ที่มาของชื่อ "C-HR" นั้น ได้ย่อมาจาก Compact High Rider", Cross Hatch Run–about" หรือ "Coupé High–Rider".
หลังจากที่ได้โชว์คอนเซปต์มานาน โตโยต้า ซี-เอชอาร์ รุ่นที่ 1 ก็ได้เผยโฉมเวอร์ชันผลิตจริงครั้งแรกในโลกเมื่อเดือนมีนาคม พ.ศ. 2559 ที่งานเจนีวา มอเตอร์โชว์ ส่วนเวอร์ชันอเมริกาเหนือได้เผยโฉมเมื่อเดือนพฤศจิกายน พ.ศ. 2559 ที่งานลอสแอนเจลิส ออโต้โชว์
ในรุ่นอเมริกาเหนือ มีเพียงตัวเลือกเครื่องยนต์เบนซิน 2.0 ลิตรเพียงตัวเลือกเดียวเท่านั้น ต่างจากตลาดโลกที่มีทั้งเครื่องยนต์ 1.2 ลิตร Turbocharger และเครื่องยนต์ 1.8 ลิตร Hybrid ในอเมริกาเหนือ ตอนแรกนั้น ซี-เอชอาร์มีแผนจำหน่ายภายใต้ยี่ห้อScion (ไซออน) แต่โตโยต้าได้ประกาศยกเลิกการทำตลาดแบรนด์ไซออน จึงเปลี่ยนชื่อยี่ห้อเป็นโตโยต้าแทน
โตโยต้า ได้เผยโฉมซี-เอชอาร์ในประเทศไทยในงานมหกรรมยานยนต์ประเทศไทยครั้งที่ 34 โดยโฉมของประเทศไทยจะมาพร้อมกับเครื่องยนต์ 1.8 ลิตร รหัส 2ZR-FBE และเครื่องยนต์ไฮบริด 1.8 ลิตร รหัส 2ZR-FXEโดยมีรายระเอียดรุ่นย่อยมาให้เลือกสี่รุ่นและได้เปิดรับสิทธิ์การจองล่วงหน้า
ในประเทศไทย ซี-เอชอาร์มี 4 รุ่นย่อย คือ 1.8 Entry, 1.8 MID, 1.8 Hybrid Entry และ 1.8 Hybrid High โดยราคาเริ่มต้นจาก 959,000 บาทถึง 1,159,000 บาท
เครื่องยนต์มีสองทางเลือกคือ เครื่องยนต์เบนซิน รหัส 2ZR-FBE 4 สูบแถวเรียง ขนาด 1.8 ลิตร 1,798 ซีซี. กระบอกสูบ x ระยะช่วงชัก : 80.5 x 88.3 มิลลิเมตร อัตราส่วนกำลังอัด 10.0 : 1 กำลังสูงสุด 140 แรงม้า ที่ 6,000 รอบ/นาที แรงบิดสูงสุด 175 นิวตันเมตร ที่ 4,000 รอบ/นาที จับคู่กับเกียร์อัตโนมัติ CVT ล็อคพูเล่ย์ 7 จังหวะ ขับเคลื่อนล้อหน้า ความจุถังน้ำมัน 50 ลิตร รองรับน้ำม้น E85 ปล่อย CO2 150g./km. และเบนซิน 1.8 Hybrid รหัส 2ZR-FXE DOHC 4 สูบแถวเรียง DOHC Atkinson cycle 16 วาล์ว VVT-i ขนาด 1.8 ลิตร 1,798 ซีซี. กระบอกสูบ x ระยะช่วงชัก : 80.5 x 88.3 มิลลิเมตร อัตราส่วนกำลังอัด 13.0 : 1 ให้กำลังสูงสุด 98 แรงม้า ที่ 5,200 รอบ/นาที แรงบิดสูงสุด 142 นิวตันเมตร ที่ 3,600 รอบ/นาที ทำงานร่วมกับมอเตอร์ไฟฟ้า Permanent Magnet Synchronous Motor แรงดันไฟฟ้า 600 โวลต์ ให้กำลังสูงสุด 72 แรงม้า แรงบิด 163 นิวตันเมตร แบตเตอรี่แบบ Nickel metal Hydride (Ni-MH) แรงดันไฟฟ้า 201.6 โวลต์ 28 Modules 6.5 Ah รวมพละกำลังจากทั้งเครื่องยนต์ และ มอเตอร์ไฟฟ้าให้ กำลังสูงสุด 122 แรงม้า จับคู่กับเกียร์อัตโนมัติ แบบ E-CVT ความจุถังน้ำมัน 43 ลิตร รองรับน้ำมันสูงสุด E20 ปล่อย CO2 100 g./km.
ยักด์พันเทอร์
ยักด์พันเทอร์(Jagdpanther) เป็น รถถังพิฆาต ที่ถูกสร้างขึ้นโดยนาซีเยอรมนีในช่วงระหว่างสงครามโลกครั้งที่สองซึ่งได้รับการดัดแปลงมาจากฐานรถถังของแพนเธอร์ ได้เข้าประจำการในปี ค.ศ. 1944 ในช่วงท้ายของสงครามบนแนวรบด้านตะวันออกและตะวันตก ยักด์พันเทอร์เป็นการผสมผสานระหว่างปากกระบอกปืนขนาด 88 มิลลิเมตร(8.8 cm KwK 43) ของรถถังไทเกอร์ 2 และเกราะและระบบกันสะเทือนของฐานรถถังแพนเธอร์ แม้ว่าจะได้รับความยากลำบากจากการผลิตอาวุธปืนของรัฐเยอรมันที่ตกต่ำลง การซ่อมบำรุงและการฝึกฝนในช่วงท้ายสงครามซึ่งส่งผลทำให้ผลิตได้จำนวนน้อย การขาดแคลนอะไหล่และความพร้อมของพลขับรถถังที่ไม่ดี
ฟาโรห์อูนัส
ฟาโรห์อูนัส หรือ วีนิส เป็นฟาโรห์อียิปต์โบราณซึ่งเป็นฟาโรห์องค์ที่เก้าและเป็นฟาโรห์องค์สุดท้ายในสมัยราชวงศ์ที่ 5 ในสมัยราชวงศ์เก่า ฟาโรห์อูนัสครองราชย์เป็นเวลา 15 ถึง 30 ปีในช่วงกลางศตวรรษที่ 24 ก่อนคริสต์ศักราช ฟาโรห์ดเจตคาเร ซึ่งอาจเป็นบิดาของพระองค์ ไม่ค่อยมีใครรู้จักความเจริญในช่วงรัชกาลของฟาโรห์อูนัส ซึ่งเป็นช่วงเวลาที่เศรษฐกิจตกต่ำ อียิปต์ยังคงรักษาความสัมพันธ์ทางการค้ากับชายฝั่งทะเลเลบานอนและเมืองนูเบียและปฏิบัติการทางทหารอาจเกิดขึ้นในภาคใต้ของคานาอัน การเติบโตและการกระจายอำนาจของรัฐบาลร่วมกับการลดอำนาจของกษัตริย์ยังคงดำเนินต่อไปภายใต้ฟาโรห์อูนัส ซึ่งในที่สุดก็มีส่วนทำให้เกิดการล่มสลายของราชอาณาจักรเก่าในอีก 200 ปีต่อมา
โรงเรียนสาธิต &quot;พิบูลบำเพ็ญ&quot; มหาวิทยาลัยบูรพา
"พิบูลบำเพ็ญ" มหาวิทยาลัยบูรพา
โรงเรียนสาธิต "พิบูลบำเพ็ญ" มหาวิทยาลัยบูรพา (อังกฤษ; Piboonbumpen Demonstration School, Burapha University) เดิมคือ โรงเรียนประชาบาลตำบลแสนสุข 3 (บ้านแสนสุข) ก่อตั้งขึ้นเมื่อ 17 กันยายน พ.ศ. 2482 เป็นหน่วยงานภายในสังกัดคณะศึกษาศาสตร์ มหาวิทยาลัยบูรพา มีการบริหารงานนอกระบบราชการเพื่อให้เกิดความคล่องตัวและมีประสิทธิภาพ
เดิมโรงเรียนสาธิต "พิบูลบำเพ็ญ" มหาวิทยาลัยบูรพา เป็นโรงเรียนประถมศึกษาตั้งขึ้นตามพระราชบัญญัติประถมศึกษา พ.ศ. 2523 ชื่อ โรงเรียนประชาบาล ตำบลหนองมน 3 (บ้านแสนสุขบน) โดยสร้างเป็นโรงเรียนชั่วคราว ด้วยเงินอุดหนุนการประถมศึกษาและประชาชนในท้องถิ่นสละเงินร่วมกัน โดยมีกำนันติ๊ว ยู่จิว และผู้ใหญ่อุ๊น จันทร์เกลี้ยงช่วยกันจัดหาที่ดินและจัดสร้างขึ้นเมื่อเสร็จเรียบร้อยแล้ว ได้ทำพิธีเปิดใช้สถานที่เล่าเรียนเมื่อวันที่ 17 กันยายน พ.ศ. 2482 โดยมี นายพราว สุทธิศรี ศึกษาธิการอำเภอศรีราชา มาเป็นประธานในพิธีเปิดมีนักเรียนทั้งสิ้น 15 คน นายชิ้น ใจดี เป็นครูใหญ่นับเป็นครูใหญ่คนแรกของโรงเรียน
ต่อมา พ.ศ. 2486 ทางราชการได้เปลี่ยนชื่อตำบลหนองมนเป็นตำบลแสนสุขมาขึ้นกับอำเภอเมืองชลบุรี โรงเรียนจึงได้เปลี่ยนชื่อเป็น โรงเรียนประชาบาลตำบลแสนสุข 3 (บ้านแสนสุข)
ในปี พ.ศ. 2496 จอมพล ป.พิบูลสงคราม นายกรัฐมนตรี มอบหมายให้ พลเอก มังกร พรหมโยธี รัฐมนตรีกระทรวงศึกษาธิการ ในขณะนั้น ดำเนินการก่อสร้างโรงเรียนขึ้นในตำบลแสนสุข บนเนื้อที่ 75 ไร่ 2 งาน 131 ตารางวา ซึ่งอยู่บริเวณเดียวกับโรงเรียนประชาบาลตำบลแสนสุข 3 วางศิลาฤกษ์เมื่อวันที่ 27 มกราคม พ.ศ. 2496 มีอาคารเรียนชั้นมัธยมศึกษา อาคารเรียนชั้นประถมศึกษา โรงฝึกงานหัตถศึกษา บ้านพักครู คนงาน รวมเป็นเงินทั้งสิ้น 3,190,000 บาท และให้ชื่อว่า โรงเรียน "พิบูลบำเพ็ญ" โดยนายกรัฐมนตรี ได้มาเป็นประธานในพิธีเปิดโรงเรียนนี้ เมื่อวันที่ 27 พฤษภาคม พ.ศ. 2497
ต่อมาในปี พ.ศ. 2498 กระทรวงศึกษาธิการ ได้ก่อตั้งวิทยาลัยวิชาการศึกษา บางแสน ขึ้นและโอนย้าย โรงเรียน “พิบูลบำเพ็ญ” มาสังกัดวิทยาลัยวิชาการศึกษา กรมการฝึกหัดครู และเปลี่ยนชื่อโรงเรียนเป็น โรงเรียนสาธิต “พิบูลบำเพ็ญ” วิทยาลัยวิชาการศึกษา บางแสน ตั้งแต่วันที่ 1 กันยายน พ.ศ. 2499
ต่อมาเมื่อวิทยาลัยวิชาการศึกษา ได้รับการยกฐานะเป็นมหาวิทยาลัยศรีนครินทรวิโรฒ เมื่อวันที่ 29 มิถุนายน พ.ศ. 2517 โรงเรียนสาธิต “พิบูลบำเพ็ญ” วิทยาลัยวิชาการศึกษา บางแสน จึงมาสังกัดภาควิชาหลักสูตรและการสอน คณะศึกษาศาสตร์ มหาวิทยาลัยศรีนครินทรวิโรฒ วิทยาเขตบางแสน และเปลี่ยนชื่อเป็น โรงเรียนสาธิต “พิบูลบำเพ็ญ” มหาวิทยาลัยศรีนครินทรวิโรฒ บางแสน ได้มีการจัดตั้งสมาคมผู้ปกครอง ครู และศิษย์เก่าขึ้น เพื่อสนับสนุนการดำเนินงานของโรงเรียนและในปีเดียวกัน สมาคมฯ ได้จัดสร้างอาคารเรียนขนาด 54 x 9.20 เมตร เป็นอาคาร ชั้นเดียว ชื่ออาคาร “พิบูลรำลึก” (ซึ่งต่อมาได้ต่อเติมเป็นอาคาร 2 ชั้น)
ต่อมาเมื่อมีการประกาศใช้ พระราชบัญญัติมหาวิทยาลัยบูรพา ซึ่งเป็นการยกฐานะ วิทยาเขตบางแสน ของมหาวิทยาลัยศรีนครินทรวิโรฒ ขึ้นเป็นมหาวิทยาลัยเอกเทศเมื่อ 30 กรกฎาคม พ.ศ. 2533 โรงเรียนสาธิต “พิบูลบำเพ็ญ” ได้รับการจัดให้เป็นหน่วยงานที่เทียบเท่าภาควิชา ตามพระราชบัญญัติมหาวิทยาลัยบูรพา พ.ศ. 2533 สังกัดคณะศึกษาศาสตร์ ตั้งแต่วันที่ 8 กรกฎาคม พ.ศ. 2534 และสมาคมผู้ปกครอง ครูและศิษย์เก่า ได้จัดสร้างต่อเติมอาคารเรียน พิบูลรำลึก ขึ้นอีก 1 ชั้นและได้มีผู้มีจิตศรัทธาสร้างหอพระประจำโรงเรียน และอาคารแสนเจริญ มอบให้แก่โรงเรียน
ยูฟ่าวิมินส์แชมเปียนส์ลีก
ยูฟ่าวิมินส์แชมเปียนส์ลีก (; ชื่อเดิม: ยูฟ่าวิมินส์คัพ; ) เป็นการแข่งขันระหว่างสโมสรฟุตบอลต่างๆในยุโรป แต่แข่งในรูปแบบของทีมสตรี และไม่มีการแข่งรอบแบ่งกลุ่มเหมือนทีมผู้ชาย โดยเอาทีมแชมป์และรองแชมป์ของแต่ละลีกมาแข่งกัน เริ่มการแข่งขันครั้งแรกในปี ค.ศ. 2001 ในชื่อ ยูฟ่าวิมินส์คัพ ต่อมาได้เปลี่ยนชื่อเป็น "ยูฟ่าวิมินส์แชมเปี้ยนส์ลีก' ในปี ค.ศ.2009 และใช้ชื่อนี้มาจนถึงทุกวันนี้
โดยลักษณะของการแข่งขันคือนำทีมที่คะแนนสูงที่สุดของแต่ละลีกมาแข่งกัน โดยจำนวนทีมก็ขึ้นอยู่กับลีกที่มีค่าสัมประสิทธิ์เยอะที่สุดก็จะมีทีมได้ไปเยอะกว่า โดย บุนเดสลีกาเยอรมัน ได้โควต้าไป 2+1 ทีม ในขณะที่ ออลสเวนคานสวีเดน,เอฟเอดับเบิ้ลยูเอสแอลอังกฤษ,พรีเมร่าดิวิชั่นสเปน,เซเรียอาอิตาลี,ดิวิชั่น1ฝรั่งเศส,อีลีทดิวิชั่นเดนมาร์ก,รัสเซียแชมเปี้ยนชิพ ได้ประเทศละ 2 ทีม
เมืองขวา (ประเทศลาว)
เมืองขวา เป็นเมืองในแขวงพงสาลี ทางตอนเหนือของประเทศลาว
ฟาโรห์อเลเฟ็น
ฟาโรห์อเลเฟ็น (พระนามอาจจะอ่านว่า เพน-อาบู) เป็นพระนามชั่วคราวของฟาโรห์แห่งอียิปต์โบราณก่อนยุคราชวงศ์ แต่เนื่องหินแกะสลักและงาช้างแกะสลักที่แสดงพระนามของพระองค์นั้นค่อนข้างเสียหายการระบุพระนามและการมีตัวตนของพระองค์ยังคงเป็นปริศนา
ฟาโรห์ไอรี-ฮอร์
ฟาโรห์ไอรี-ฮอร์ หรือ โร เป็นฟาโรห์สมัยยุคก่อนราชวงศ์อียิปต์ในช่วงศตวรรษที่ 32 ก่อนคริสต์ศักราช จนกระทั่งเมื่อไม่นานมานี้ฟาโรห์ไอรี-ฮอร์ ได้ถูกถกเถียงกันอยู่โดยมีนักอียิปต์วิทยา ชื่อ โทบี วิลคินสัน เข้าร่วมการอ่านและแสดงความสำคัญของพระนามของพระองค์ อย่างไรก็ตามการศึกษาค้นคว้าที่เมืองอบีดอสในทศวรรษที่ 1980-1990 และการค้นพบในปีค.ศ. 2012 ของจารึกฟาโรห์ไอรี-ฮอร์ ในคาบสมุทรไซนายยืนยันการมีอยู่ของพระองค์ ฟาโรห์ไอรี - ฮอร์ เป็นผู้ปกครองที่เก่าแก่ที่สุดของอียิปต์ที่รู้จักกันในพระนามและอาจจะเป็นบุคคลทางประวัติศาสตร์ที่เก่าแก่ที่สุดที่รู้จักกันโดยชื่อของพระองค์
ฟาโรห์ค็อกโคได
ฟาโรห์ค็อกโคได เป็นชื่อโดยเฉพาะของผู้ปกครองในยุคก่อนราชวงศ์ ซึ่งอาจปกครองในช่วงปลายยุคนาควาดาที่ 3 จารึกหมึกที่ได้กล่าวถึงว่าเป็นพระนามของพระองค์ถูกเขียนขึ้นอย่างไม่เป็นระเบียบและการอ่านและการดำรงอยู่ของกษัตริย์ "ฟาโรห์ค็อกโคได" มีความขัดแย้งกันอย่างมาก ยังไม่ทราบหลุมฝังศพของพระองค์
ฟาโรห์กา
ฟาโรห์กา หรือ เซเคน เป็นฟาโรห์ยุคก่อนราชวงศ์ของอียิปต์บนเขาอาจจะขึ้นครองราชย์ในช่วงครึ่งแรกของศตวรรษที่ 32 ระยะเวลาการครองราชสมบัติของฟาโรห์กายังไม่มีความแน่นอน
ฟาโรห์คายู
ฟาโรห์คายู ทรงปรากฏพระนามในจารึกหินปาเลอร์โม่(Palermo Stone) ร่วมกับฟาโรห์แห่งอียิปต์ตอนล่างพระองค์อื่นๆ เนื่องจากไม่มีหลักฐานอื่นมายืนยัน จึงอาจเป็นฟาโรห์ในตำนานที่ไม่มีอยู่จริง
ฟาโรห์เนเฮบ
ฟาโรห์เนเฮบ เป็นฟาโรห์แห่งอียิปต์โบราณก่อนยุคราชวงศ์ ซึ่งปกครองสามเหลี่ยมปากแม่น้ำไนล์ปรากฏพระนามในจารึกหินปาแลร์โม (Palermo Stone) ร่วมกับฟาโรห์แห่งอียิปต์ตอนล่างพระองค์อื่นๆไม่ปรากฏข้อมูลเกี่ยวกับพระราชประวัติและรัชสมัยของพระองค์ จึงอาจเป็นฟาโรห์ในตำนานที่ไม่มีอยู่จริง
ฟาโรห์ดับเบิลฟอลคอน
ดับเบิลฟอลคอน หรือ ดจู, เนบวี เป็นฟาโรห์ผู้ปกครองอียิปต์ตอนล่างจากสมัยนาปาดา 3 พระองค์ทรงอาจจะขึ้นครองราชย์ในช่วงปีที่ 3200 ปีก่อนคริสต์ศักราช ระยะเวลาการครองราชสมบัติของพระองค์ยังไม่แนนอน
ในปี พ.ศ. 2453 นักอียิปต์วิทยานามว่า M. J. Clédat discovered ได้ขุดค้นใน El-Mehemdiah ภาคตะวันออกเฉียงเหนือของสามเหลี่ยมปากแม่น้ำไนล์ ขณะที่เขาขุดค้นอยู่มีชาวนาคนหนึ่ง นำไห และชิ้นส่วนที่แตกออก มาให้ ซึ่งชาวนาพบมันขณะกำลังปลูกต้นปาล์ม ในบริเวณใกล้กับเอล-เบลา Clédat จึงตรวจสอบไห และชิ้นส่วนที่แตกออก เขาพบเซเรคพระนามของฟาโรห์ดับเบิลฟอลคอน ในหลักฐานชิ้นนั้น
ต่อมาในปี พ.ศ.2455 ระหว่างการขุดค้นโดย Hermann Junker ในตูรา ได้พบหลักฐานเป็นไหที่สมบูรณ์โดยมีเซเรค และรูปเหยี่วสองตัวอยู่บนไห
เมื่อเร็ว ๆ นี้ ได้ค้นพบเซเรค ของฟาโรห์ดับเบิลฟอลคอน ในคาบสมุทรไซนายและยังพบหลักฐานใน เทล อัมบราฮิม อวาด,บริเวณทางตะวันออกของสามเหลี่ยมปากแม่น้ำไนล์ ,อไดมา,อไบดอส,อียิปต์ตอนบน,และใน
เหมืองหินPalmachim ประเทศอิสราเอล
การพบหลักฐานมากมายของฟาโรห์ดับเบิลฟอลคอน ในอียิปต์ตอนล่างและทางตะวันออกเฉียงเหนือของไซนาย ระบุว่าพระราชอำนาจของพระองค์นั้นถูกจำกัดไว้ที่ภูมิภาคเหล่านี้ อย่างไรก็ตามการพบหลักฐานเซเรคในอียิปต์ตอนบน และลิแวนต์ใต้ บ่งบอกว่าพระราชอำนาจของกษัตริย์ นาปาดา 3นั้นกว้างใกลมากขึ้นในช่วงปลายก่อนยุคราชวงศ์ ไม่ว่าจะเป็นการค้าขาย หรือสงคราม
ลีนออน
"ลีนออน" () เป็นเพลงของวงดนตรีแนวอิเล็กทรอนิกส์อเมริกัน เมเจอร์เลเซอร์ และโปรดิวเซอร์ชาวฝรั่งเศส ดีเจสเนก จากสตูดิโออัลบั้มที่สาม "พีซอิสเดอะมิชชัน" เพลงมีศิลปินรับเชิญคือ มุ (MØ) นักร้องชาวเดนมาร์ก ผลิตโดยเมเจอร์เลเซอร์และดีเจสเนก และเขียนโดย มุ, เมเจอร์เลเซอร์, ดิโพล และดีเจสเนก ผ่านสังกัดแมดดิเซนต์, บีคอส และวอร์เนอร์ เพลงออกจำหน่ายเป็นซิงเกิลนำในอัลบั้มดังกล่าวเมื่อวันที่ 2 มีนาคม ค.ศ. 2015 "ลีนออน" เป็นเพลงแนวแดนซ์ และมีดนตรีแบบอิเล็กทรอนิกส์ นอกจากนี้ยังมีการระบุว่าเป็นเพลงเฮาส์บัลลาด
"ลีนออน" ประสบความสำเร็จเชิงพาณิชย์ ขึ้นสูงสุดที่อันดับสี่บนชาร์ต"บิลบอร์ด" ฮอต 100 และอันดับที่สองบนชาร์ตซิงเกิลแห่งสหราชอาณาจักร เพลงยังขึ้นอันดับหนึ่งในอีกหลายประเทศ เช่น ออสเตรเลีย, ไอร์แลนด์, เนเธอร์แลนด์, เม็กซิโก, นิวซีแลนด์, ฟินแลนด์, เดนมาร์ก และสวิตเซอร์แลนด์ ในเดือนพฤศจิกายน ค.ศ. 2015 "ลีนออน" ทำสถิติเป็นเพลงที่ถูกเปิดมากที่สุดในสปอติฟาย ด้วยจำนวนสตรีม 892 ล้านครั้ง อย่างไรก็ตาม สถิตินี้ก็ถูกทำลายโดยเพลง "วันแดนซ์" ของเดรก ในปี ค.ศ. 2016
มิวสิกวิดีโอถ่ายทำที่เอ็นดีสตูดิโอส์ ณ วไส รัฐมหาราษฏระ วิดีโอเผยแพร่ในวันที่ 23 มีนาคม ค.ศ. 2015 และมียอดผู้ชมมากกว่า 2.0 พันล้านครั้งในเดือนพฤษภาคม ค.ศ. 2017 "ลีนออน" เป็นเพลงที่ขายดีที่สุดเป็นอันดับที่ห้าในปี ค.ศ. 2015 และเป็นหนึ่งในซิงเกิลที่ขายดีที่สุดตลอดกาล ด้วยยอดขาย 13.1 ล้านแผ่นทั่วโลก จากข้อมูลของสมาพันธ์ผู้ผลิตสิ่งบันทึกเสียงระหว่างประเทศ (IFPI)
วิทยาลัยเกษตรและเทคโนโลยีมหาสารคาม สถาบันการอาชีวศึกษาเกษตรภาคตะวันออกเฉียงเหนือ
วิทยาลัยเกษตรและเทคโนโลยีมหาสาคาม (อังกฤษ : Mahasarakhom College of Agriculture and Technology ) เป็นวิทยาลัยด้านการเกษตร สังกัดสถาบันการอาชีวศึกษาเกษตรภาคตะวันออกเฉียงเหนือ ตั้งอยู่ในจังหวัดมหาสารคาม โดยเปิดสอน 3 หลักสูตร คือ ปวช., ปวส. และปริญญาตรี (ต่อเนื่อง)
ปัจจุบันทำการเรียนการสอน ดังนี้
รับนักเรียนจบ ม.3 เรียนต่อ 3 ปี
รับนักเรียนจบ ม.6 หรือ ปวช. เรียนต่อ 2 ปี
รับนักศึกษาจบปวส. เกษตรศาสตร์ หรือ หรือสาขาวิชาที่เกี่ยวข้อง
วิทยาลัยเทคนิคขอนแก่น สถาบันการอาชีวศึกษาภาคตะวันออกเฉียงเหนือ ๓
วิทยาลัยเทคนิคขอนแก่น (อังกฤษ : Khon Kaen Technical College ) เป็นวิทยาลัยด้านช่างอุตสาหกรรม สังกัดสถาบันการอาชีวศึกษาภาคตะวันออกเฉียงเหนือ ๓ ตั้งอยู่ในอำเภอเมืองขอนแก่น จังหวัดขอนแก่น โดยเปิดสอน 3 หลักสูตร คือ ปวช., ปวส. และปริญญาตรี (ต่อเนื่อง)
วิทยาลัยเทคนิคขอนแก่น ก่อตั้งขึ้นในชื่อ โรงเรียนประถมอาชีพช่างไม้ ในปี พ.ศ. 2480
ต่อมาปี พ.ศ. 2492 ได้เปลี่ยนชื่อเป็น โรงเรียนช่างไม้ขอนแก่น
ปี พ.ศ. 2503 กรมอาชีวศึกษาได้ยกฐานะของ โรงเรียนช่างไม้ขอนแก่น เป็น โรงเรียนการช่างขอนแก่น
ปี พ.ศ. 2519 กรมอาชีวศึกษาประกาศยกฐานะโรงเรียนการช่างขอนแก่น และโรงเรียนการช่างสตรีขอนแก่นรวมกันเป็นวิทยาลัยอาชีวศึษาขอนแก่น โดยให้ โรงเรียนการช่างขอนแก่น เป็น วิทยาลัยอาชีวศึษาขอนแก่น วิทยาเขต 1 และให้ โรงเรียนการช่างสตรีขอนแก่น เป็น วิทยาลัยอาชีวศึษาขอนแก่น วิทยาเขต 2
จนกระทั่งในปี พ.ศ. 2522 วิทยาลัยอาชีวศึษาขอนแก่น วิทยาเขต 1 เปลี่ยนฐานะเป็น วิทยาลัยเทคนิคขอนแก่น จนปัจจุบัน
วิทยาลัยเทคนิคขอนแก่น สถาบันการอาชีวศึกษาภาคตะวันออกเฉียงเหนือ ๓ เปิดสอนระดับดังนี้
รายนามผู้ดำรงตำแหน่งมิสยูนิเวิร์สไทยแลนด์
ต่อไปนี้เป็นรายนามผู้ชนะในการประกวด มิสยูนิเวิร์สไทยแลนด์ ในแต่ละปี
มุกดา นรินทร์รักษ์
มุกดา นรินทร์รักษ์ ชื่อเล่น มุก เกิดเมื่อวันที่ 26 กรกฎาคม พ.ศ. 2539 เป็นนักแสดงและนางแบบชาวไทย เจ้าของตำแหน่งมิสทีนไทยแลนด์ ปี 2011
มุกดา เกิดที่จังหวัดระนอง มีพี่น้องทั้งหมด 5 คน โดยเธอเป็นลูกคนที่ 5 จบการศึกษาระดับมัธยมศึกษาจากโรงเรียนพิชัยรัตนาคาร ปัจจุบันกำลังศึกษาอยู่ระดับปริญญาตรีคณะนิเทศศาสตร์ สาขาสื่อสารเชิงกลยุทธ์ มหาวิทยาลัยหอการค้าไทย เข้าสู่วงการด้วยการประกวดมิสทีนไทยแลนด์ ปี 2011 และได้รับตำแหน่งชนะเลิศ นอกจากนี้เธอยังมีความสามารถทางด้านการเต้นได้เข้าร่วมประกวด TO BE NUMBER ONE IDOL 2012 Dance Team และหลังจากนั้นเธอได้มีโอกาสร่วมเดินแบบในงาน Tokyo Runway 2013 และถ่ายแบบให้กับนิตยสาร Ray ของประเทศญี่ปุ่น ตอนที่อยู่ญี่ปุ่นเธอจะใช้ชื่อว่า "นรินทร์" เพราะคนญี่ปุ่นเรียกชื่อ “มุก” กันไม่ค่อยได้ เขาจึงอยากให้มีชื่ออื่นที่เรียกง่ายกว่านี้ จึงใช้นามสกุล มาเรียกชื่อ
ปัจจุบันเซ็นสัญญาการเป็นนักแสดงสังกัดสถานีโทรทัศน์สีกองทัพบกช่อง 7 ตั้งแต่ปี พ.ศ. 2559 - ปัจจุบัน มีผลงานละครเรื่องแรก คือ "ขมิ้นกับปูน" รับบทเป็น ปารมี แสดงคู่กับ อาทิตย์ ตั้งวิบูลย์พาณิชย์ และได้รับบทเป็นนางเอกเต็มตัวในละครเรื่อง "มัสยา" รับบทเป็น มัสยา แสดงคู่กับ มิกค์ ทองระย้า
กางเกงในสตรี
กางเกงในสตรี () เป็นรูปแบบชุดชั้นในที่สวมใส่สำหรับผู้หญิง มักมีเนื้อผ้าที่แน่นหรือหลวม มีลักษณะปกปิดช่วงขาหนีบส่วนบริเวณอวัยวะเพศ (มักจะมีวัสดุดูดซับเช่นผ้าฝ้าย) มีช่องเปิดให้ขาทั้งสองข้างลอดไว้แล้วมีผ้าเส้นเอวที่มักจะทำจากยาง โดยมักจะใช้วัสดุหลากหลาย แต่ส่วนใหญ่จะเป็นเนื้อผ้าที่ระบายอากาศ
กางเกงในถูกออกแบบปกปิดส่วนเชิงกรานของผู้หญิง ตั้งแต่ยุค 1970 เป็นต้นมา กางเกงชั้นในสตรีไม่มีขา ในบางกรณี มีลักษณะสั้นคล้ายกับกางเกงขาสั้นและได้เพิ่มความเป็นกางเกงขาสั้นมากขึ้นในเวลานั้น
ฟาโรห์ดเจอร์
"ฟาโรห์ดเจอร์ (หรือ เซอร์ หรือ เซคตี"') เป็นฟาโรห์องค์ที่สามแห่งราชวงศ์ที่หนึ่งแห่งอียิปต์ พระองค์ทรงมีพระชนม์ชีพอยู่เมื่อประมาณ 3000 ปีก่อนคริสต์ศักราช และทรงครองราชย์เป็นเวลาประมาณ 40 ปี มัมมี่ส่วนปลายแขนของฟาโรห์ดเจอร์หรือมัมมี่พระมเหสีของพระองศ์ถูกค้นพบโดย ฟลินเดอรส์ เพตรี แต่หน้าเสียดายที่มัมมี่ส่วนแขนของพระองค์ถูกโยนทิ้งโดย Emile Brugsch.
ในบันทึกรายพระนามกษัตริย์แห่งอไบดอส กล่าวถึงพระนามฟาโรห์ลำดับที่สามพระนามว่า อีติ และบันทึกรายพระนามกษัตริย์แห่งตูริน ได้ปรากฏพระนามของพระองค์ที่เสียหายเริ่มต้นด้วย อิ'ต... และบันทึกอียิปต์โบราณของมาเนโธ ปรากฏพระนามของพระองค์ว่า ยูเอเนเพส
ในขณะที่นักบวชชาวอียิปต์ มาเนโท เขียนใน 300 ปีก่อนคริสต์ศักราชระบุว่า ฟาโรห์ดเจอร์ ครองราชย์เป็นเวลา 57 ปี การวิจัยสมัยใหม่โดย Toby Wilkinson ใน Royal Annals ของอียิปต์โบราณได้กล่าวพระองค์ครองราชย์เป็นเวลาประมาณ 41 ปี โดยมีหลักฐานจากหินปาแลร์โมสโตน วิลกินสันบันทึกว่าปีที่ 1-10 ของรัชกาลของฟาโรห์ดเจอร์ จะถูกบันทึกครั้งที่สองของปาแลร์โมสโตน ขณะที่กลางของรัชกาลของฟาโรห์นี้จะถูกบันทึกลงในทะเบียนของไคโรเฟลกเมนต์
สุสานของพระองค์จะคล้ายกับบิดาของพระองค์ ฟาโรห์ฮอร์ อฮา, ดเจอร์ถูกฝังอยู่ใน Umm El-Qa'ab ที่ อบีดอส หลุมฝังศพของดเจอร์เป็นสุสาน O หลุมฝังศพของเขามีซากศพที่ถูกฝังอยู่กับเขาด้วย 318 คน ในช่วงเวลาต่อมาหลุมฝังศพของดเจอร์ที่ถูกเคารพนับถือว่าเป็นหลุมฝังศพของโอซิริสและทั้งราชวงศ์แรกที่ฝังศพที่ซับซ้อนซึ่งรวมถึงหลุมฝังศพของดเจอร์ที่เป็นเรื่องสำคัญมากในประเพณีทางศาสนาอียิปต์
ฟาโรห์เซเมอร์เคต
ฟาโรห์เซเมอร์เคต เป็นกษัตริย์อียิปต์ตอนต้นผู้ปกครองในช่วงราชวงศ์ที่ 1 ผู้ปกครองคนนี้ได้กลายเป็นที่รู้จักผ่านตำนานโศกนาฏกรรมที่บันทึกโดยนักประวัติศาสตร์ชาวกรีกโบราณมาเนโท ซึ่งรายงานว่าเกิดภัยพิบัติขึ้นในช่วงรัชสมัยของฟาโรห์เซเมอร์เคต บันทึกทางโบราณคดีดูเหมือนจะสนับสนุนมุมมองที่ฟาโรห์เซเมอร์เคต มีช่วงเวลาที่ยากลำบากในฐานะกษัตริย์และนักโบราณคดีบางคนได้ตั้งคำถามเกี่ยวกับความชอบธรรมของฟาโรห์เซเมอร์เคต ต่อบัลลังก์ของอียิปต์
ฟาโรห์กาอา
ฟาโรห์กาอา เป็นกษัตริย์องค์สุดท้ายของราชวงศ์แรกของอียิปต์ พระองค์ทรงครองราชย์เป็นเวลา 33 ปีในตอนท้ายของศตวรรษที่ 30 ก่อนคริสต์ศักราช
มีข้อมูลไม่มากเกี่ยวกับรัชกาลของฟาโรห์กาอา แต่ดูเหมือนว่าเขาครองราชย์เป็นเวลานาน (ประมาณ 33 ปี) จารึกเรือหินจำนวนมากกล่าวถึงเทศกาลเซด ที่สองสำหรับฟาโรห์กาอา ซึ่งชี้ให้เห็นอย่างน้อย 33 ปีในรัชกาล ที่จริงเทศกาลแรกมักไม่ได้รับการเฉลิมฉลองก่อน 30 ปีในรัชกาลและงานเทศกาลที่ตามมาอาจมีการทำซ้ำทุกๆปีที่สาม ปาแลร์โมสโตนกล่าวถึงปีแห่งการสวมมงกุฎและเหตุการณ์ทางศาสนาบางอย่างที่ได้รับการเฉลิมฉลองภายใต้พระมหากษัตริย์ทุกประการ แท็กงาช้างจำนวนมากสืบมาจนถึงรัชสมัยของพระองค์ยังกล่าวถึงการจัดเตรียมเฉพาะเช่นการวาดภาพและการนับถวายบูชาและทรัพย์สินส่วนบุคคลของกษัตริย์ สุสานของขุนนางชั้นสูงหลายแห่งในรัชสมัยของฟาโรห์กาอา มีชื่อว่า เมอร์กา (S3505), เฮนูกา (ฝังศพที่ไม่รู้จัก), เนเฟอร์เรฟ (ศพยังไม่ทราบ) และ ซาเบฟ (ฝังอยู่ในสุสานของฟาโรห์กาอา)
ฟาโรห์กาอา มีสุสานขนาดใหญ่ในอบีดอส ซึ่งวัด 98.5 X 75.5 ฟุตหรือ 30 X 23 เมตร รัชกาลยาวได้รับการสนับสนุนโดยขนาดใหญ่ของสถานที่ฝังศพของผู้ปกครองนี้ที่อบีดอส หลุมฝังศพนี้ถูกขุดขึ้นโดยนักโบราณคดีชาวเยอรมันในปี พ.ศ. 2536 หลายปีที่ผ่านมาฉลากยังถูกค้นพบเวลากับรัชสมัยของพระองค์ในสถานที่ฝังศพราชวงศ์แรกของ Umm el-Qa'ab ในอบีดอส ฟาโรห์กาอา เชื่อกันว่าจะปกครองอียิปต์ประมาณ พ.ศ. 2916 ก่อนคริสต์ศักราช จานที่จารึกชื่อและชื่อของฟาโรห์กาอา ถูกค้นพบในสุสาน P
ฟาโรห์ฮูนิ
ฟาโรห์ฮูนิ เป็นพระมหากษัตริย์อียิปต์โบราณและฟาโรห์สุดท้ายของราชวงศ์ที่ 3 ในช่วงสมัยราชอาณาจักร ตามรายชื่อของกษัตริย์แห่งตูริน พระองค์ทรงครองราชย์สมบัติประมาณ 24 ปี ประมาณ 2600 ปีก่อนคริสตกาล และเป็นที่สิ้นสุดของราชวงศ์ที่ 3
เครือพระญาติของฟาโรห์ฮูนิ มีการโต้แย้งกันอย่างมาก เอกสารร่วมสมัยและต่อมามักกล่าวถึงฟาโรห์ฮูนิ และสเนฟรู เกี่ยวข้องกันในการสืบทอดโดยตรง ดังนั้นนักอียิปต์วิทยาและนักประวัติศาสตร์เชื่อว่า ฟาโรห์ฮูนิ อาจเกี่ยวข้องกับ ฟาโรห์สเนฟรู สิ่งสำคัญในกรณีนี้คือพระราชินี พระราชินีเมอร์เอสอังค์ที่ 1 พระราชชนนีของ ฟาโรห์สเนฟรู แต่พระองค์ไม่ปรากฎพระนามแบบราชินี และไม่มีหลักฐานที่เชื่อมโยงพระนามของพระองค์กับพระนามของพระธิดาหรือพระมเหสี ของฟาโรห์ฮูนิ
พระมเหสีที่มีโอกาศเป็นไปได้ของ ฟาโรห์ฮูนิ คือพระราชินีดเจฟาเนบตี้ ซึ่งมีพระนามปรากฏอยู่ในจารึกหมึกสีดำบนแจกันเบียร์จาก เกาะเอลเลเฟนทีน พระนามของพระองค์ขึ้นต้นด้วยพระนามราชินี เฮเตต-สเคเปอร์ ทำให้พระองค์เป็นพระเหสี ตามการตีความโดย Günter Dreyer การสิ้นพระชนม์ของ พระราชินีดเจฟาร์เนบตี้ ถูกกล่าวถึงหลายเหตุการณ์ในช่วงรัชสมัยของ ฟาโรห์ฮูนิ แม้ว่าจะไม่มีพระนามกษัตริย์ถูกกล่าวถึงในจารึกตามนามของเขา แต่การตีความของ Dreyer ไม่เป็นที่ยอมรับในปัจจุบัน
ฟาโรห์สเนฟรู
ฟาโรห์สเนฟรู (อ่าน สเนฟรู หรือ สโนฟรู) ซึ่งเป็นที่รู้จักกันดีในพระนาม Hellenized (โดย Manetho) เป็นปฐมกษัตริย์ผู้ก่อตั้งราชวงศ์ที่ 4 ในช่วงอาณาจักรเก่า พระองค์ทรงมีพระบัญชาให้สร้างปิรามิดทั้ง 3 แห่งซึ่งพีระมิดนี้ยังคงอยู่จนถึงปัจจุบันและได้เป็นพีระมิดต้นแบบให้ชาวอียิปต์โบราณภายหลังได้สร้างพีระมิด
ยุทธการที่ราบสูงซีโลว์
ยุทธการที่ราบสูงซีโลว์  () เป็นส่วนหนึ่งของปฏิบัติการรุกซีโลว์-เบอร์ลิน (วันที่ 16 เมษายน-2 พฤษาภาคม 1945) การรบบนยอดเขาสูง เป็นหนึ่งในการจู่โจมครั้งสุดท้ายในตำแหน่งป้องกันที่ยึดมั่นที่มีขนาดใหญ่ของสงครามโลกครั้งที่สอง เป็นการสู้รบกันตั้งสามวัน ตั้งแต่วันที่ 16-19 เมษายน ค.ศ. 1945 จำนวนทหารโซเวียตเกือบหนึ่งล้านนายของแนวรบเบียโลรัสเซียที่ 1 (รวมถึงทหารของกองทัพโปแลนด์ที่ 1 จำนวน 78,556 นาย) ภายใต้การบัญชาของเกออร์กี จูคอฟ การโจมตีตำแหน่งนี้ได้เป็นที่รู้จักกันคือ "ประตูสู่เบอร์ลิน" พวกเขาได้ถูกต้านทานจากทหารจำนวนประมาณ 110,000 นายของกองทัพเยอรมันที่ 9 ภายใต้การบัญชาของนายพลเทโอดอร์ บูสเซอ (Theodor Busse) จากส่วนหนึ่งของกองทัพกลุ่มวิสตูลา
การรบครั้งนี้มักถูกรวมอยู่ในยุทธการที่โอดอร์-ไนส์เซอ ที่ราบสูงซีโลว์เป็นที่มีการสู้รบกันอย่างดุเดือดที่สุดในสนามรบ แต่ก็เป็นเพียงหนึ่งในจุดข้ามหลายทางที่ไปตามแม่น้ำโอดอร์และไนส์เซอที่กองทัพโซเวียตโจมตี การรบที่โอดอร์-ไนส์เซอเป็นเพียงการเปิดฉากของการรบที่กรุงเบอร์ลิน
ผลลัพธ์คือกองทัพที่ 9 ถูกล้อมอย่างสิ้นเชิงและเกิดการสู้รบกันที่ฮัลเบอ (Battle of Halbe)
เมสัน ฮอลเกต
เมสัน แอนโทนี โฮลเกต ( , 22 ตุลาคม พ.ศ. 2539) นักฟุตบอลชาวอังกฤษปัจจุบันลงเล่นให้กับทีม เอฟเวอร์ตัน และ ในตำแหน่งกองหลัง
โฮลเกตเริ่มต้นเป็นนักฟุตบอลด้วยการเข้าร่วมทีมเยาวชนของทีมไอ้ตูบ บาร์นสลีย์ เมื่อ ค.ศ. 2005 ขณะอายุเพียง 9 ปีกระทั่งได้ขึ้นมาร่วมทีมสำรองและได้เซ็นสัญญาเป็นนักฟุตบอลอาชีพเมื่อ ค.ศ. 2014 โดยฤดูกาลแรกและฤดูกาลเดียวของเขาลงเล่นไปทั้งสิ้น 20 นัดทำได้ 1 ประตู
ต่อมาในเดือนกรกฎาคม ค.ศ. 2015 โฮลเกตได้รับการติดต่อจากทีมปีศาจแดง แมนเชสเตอร์ยูไนเต็ด ให้เข้ามาทดสอบฝีเท้ากับทางสโมสรแต่ไม่ได้รับการเซ็นสัญญาและเป็นทางด้านเอฟเวอร์ตันที่เซ็นสัญญาคว้าตัวโฮลเกตเป็นระยะเวลา 5 ปีด้วยค่าตัว 2 ล้านปอนด์ เมื่อวันที่ 13 สิงหาคม ค.ศ. 2015
กระทั่งในวันที่ 13 สิงหาคม ค.ศ. 2016 หรือ 1 ปีหลังจากเซ็นสัญญากับเอฟเวอร์ตันโฮลเกตได้ลงประเดิมสนามกับทีมทอฟฟี่สีน้ำเงินในศึก พรีเมียร์ลีก นัดที่เอฟเวอร์ตันเสมอกับ ทอตนัมฮอตสเปอร์ ไป 1–1
ทิน มอง จี
นายแพทย์ทิน มอง จี ( "ทิน หม่อง จี") เกิดเมื่อปี พ.ศ. 2488 เป็นนายแพทย์ หลังเกษียณอายุได้ทำงานด้านวิชาการทางสังคมศาสตร์ และได้เขียนบทความสั้นๆ เรื่องการสำรวจสถูปที่สุสานลินซิน-กอง เรื่อง “A Thai King’s Tomb” และนำไปรวมพิมพ์ไว้ในหนังสือ “The various facets of Myanmar” โดยมีเนื้อหาเกี่ยวกับสถูปของเจ้าฟ้าอุทุมพรอดีตกษัตริย์กรุงศรีอยุธยาที่ถูกกวาดต้อนไปยังพม่าหลังการเสียกรุงศรีอยุธยาครั้งที่สอง
ทิน มอง จี เกิดเมื่อปี พ.ศ. 2488 เป็นคนสายเลือดสืบมาจากกลุ่มชาวโขนละครจากราชสำนักอยุธยาถูกกวาดต้อนไปยังพม่าหลังเสียกรุงศรีอยุธยาครั้งที่สอง และบรรพบุรุษของท่านก็ได้มาตั้งบ้านเรือนอยู่ไม่ไกลจากกำแพงพระราชวังมัณฑะเลย์ 
ทิน มอง จี ได้ดำรงตำแหน่งอดีตผู้ช่วยศัลยแพทย์ภายใต้กระทรวงสาธารณสุขและผู้ช่วยศาสตราจารย์สรีรวิทยาและชีวเคมีจาก พ.ศ. 2508 ถึง พ.ศ. 2534 ท่านเกษียณอายุในปี พ.ศ. 2534 และทำอาชีพนักเขียนอิสระ
ต่อมาด้วยความที่ท่านได้สนใจเรื่องราวของชาวโยเดียในพม่า ท่านได้จัดทำการค้นคว้าศึกษาเรื่องการสำรวจสถูปที่สุสานลินซิน-กอง หรือสถูปของเจ้าฟ้าอุทุมพร ชื่อเรื่องว่า “A Thai King’s Tomb” ซึ่งท่านได้นำไปรวมพิมพ์ไว้ในหนังสือ “The various facets of Myanmar”
วิทยาลัยเกษตรและเทคโนโลยียโสธร สถาบันการอาชีวศึกษาเกษตรภาคตะวันออกเฉียงเหนือ
วิทยาลัยเกษตรและเทคโนโลยียโสธร (อังกฤษ : Yasothon College of Agriculture and Technology ) เป็นวิทยาลัยด้านการเกษตร สังกัดสถาบันการอาชีวศึกษาเกษตรภาคตะวันออกเฉียงเหนือ ตั้งอยู่ในพื้นที่บ้านปอแดง ตำบลบากเรือ อำเภอมหาชนะชัย จังหวัดยโสธร โดยเปิดสอน 3 หลักสูตร คือ ปวช., ปวส. และปริญญาตรี (ต่อเนื่อง)
วิทยาลัยเกษตรและเทคโนโลยียโสธร  เริ่มแรกก่อตั้งเมื่อวันที่ 21 กุมภาพันธ์ 2520 มีชื่อว่า " โรงเรียนเกษตรกรรมยโสธร" เป็นสถานศึกษาในสังกัดกองวิทยาลัยเกษตรกรรม กรมอาชีวศึกษา กระทรวงศึกษาธิการ โดยทำการเรียนการสอนประเภทวิชาเกษตรกรรมและที่สถาบันทำถือเอาวันก่อตั้งครั้งแรก คือ วันที่ 21 กุมภาพันธ์ 2520 เป็นวันสถาปนาตั้งแต่บัดนั้นมา 
ตั้งอยู่บ้านปอแดง หมู่ที่ 2 ตำบลบากเรือ อำเภอมหาชนะชัย จังหวัดยโธร บนพื้นที่ 568ไร่ 3 งาน 81 ตารางวา
ปัจจุบันทำการเรียนการสอน ดังนี้
รับนักเรียนจบ ม.3 เรียนต่อ 3 ปี
รับนักเรียนจบ ม.6 หรือ ปวช. เรียนต่อ 2 ปี
รับนักศึกษาจบปวส. เกษตรศาสตร์ หรือสาขาวิชาที่เกี่ยวข้อง
ฟาโรห์คาเฟร
ฟาโรห์คาเฟร (อ่าน Khafre Khefren และ Chephren) เป็นกษัตริย์อียิปต์โบราณ (ฟาโรห์) แห่งราชวงศ์ที่ 4 ในสมัยอาณาจักรเก่า เขาเป็นบุตรชายของฟาโรห์คูฟู และผู้สืบทอดราชบัลลังก์แห่งฟาโรห์เจดีเฟร ฟาโรห์คาเฟรเป็นผู้สร้างปิรามิดแห่งกิซาที่ใหญ่เป็นอันดับสอง มุมมองที่จัดขึ้นโดยปัจจุบันอียิปต์มานุษยวิทยาที่ยังคงมีขนาดใหญ่ที่สฟิงซ์ใหญ่ถูกสร้างขึ้นในประมาณ 2500 ปีก่อนคริสตกาล สำหรับฟาโรห์คาเฟร ฟาโรห์คาเฟรยกเว้นรายงานทางประวัติศาสตร์ของเฮโรโดตุสผู้ซึ่งอธิบายว่าเขาเป็นผู้ปกครองที่โหดร้ายและนอกรีตซึ่งเก็บรักษาวัดของชาวอียิปต์ไว้หลังจากที่ฟาโรห์คูฟูปิดผนึกไว้
ยังไม่ทราบเวลาการขึ้นครองราช์ของพระองค์ แต่ผู้เขียนบางคนบอกว่าระหว่าง 2558 ถึง 2532 ปีก่อนคริสตกาล ในขณะที่รายชื่อกษัตริย์แห่งตูริน ระยะเวลาสำหรับรัชสมัยของพระองค์ว่างเปล่าและ มาเนโท กล่าวถึงระยะเวลาการครองราชย์ของพระองค์เป็น 66 ปี นักวิชาการส่วนใหญ่เชื่อว่าเป็นระหว่าง 24 และ 26 ปี ตามวันที่ของ Will of Prince Nekure ซึ่งถูกแกะสลักไว้บนผนังของนี้ สุสานมาสตาบา ของเจ้าชายระบุวันปีที่ 12
ฟาโรห์บากา
ฟาโรห์บากา เป็นชื่อของฟาโรห์อียิปต์โบราณที่อาจปกครองในช่วงราชวงศ์ที่ 4 (ราชอาณาจักรยุคเก่า) ประมาณ 2570 ปีก่อนคริสต์ศักราช ถัดไปไม่มีอะไรเป็นที่รู้จักเกี่ยวกับผู้ปกครองนี้และบางคน เชื่อว่าพระองค์เป็นแค่ตำนาน
ระยะเวลาของการครองราชย์ของฟาโรห์บากายังเป็นปริศนา ขึ้นอยู่กับข้อพิพาทบางอย่างมาเนโทเชื่อว่าครองราชย์ของพระองค์ประมาณ 22 ปี ส่วนของ Eratosthenes เชื่อปกครองเป็นระยะเวลา 10 ปีและ บันทึกของตูริน กล่าวว่าพระองค์ปกครองเป็นเวลา 2 ปี นักธรณีวิทยาสมัยใหม่และนักประวัติศาสตร์เชื่อว่าจำนวนปีของมาเนโท และ Eratosthenes เป็นตัวเลขที่เกินจริงหรือตีความผิด ๆ พวกเขาให้เชื่อว่าฟาโรห์บากาครองราชย์งเป็นเวลา 2 ปี หรือแม้แต่น้อยกว่าหนึ่งปี
หลุมฝังศพของฟาโรห์ยังคงเป็นปริศนา แต่สันนิษฐานว่า พระองค์อาจถูกฝังอยู่ในพีระมิดเหนือของ Zawyet el'Aryan ยังไม่เสร็จ หลุมฝังศพนี้ยังไม่เสร็จหลังจากเสร็จสิ้นการวางรากฐานแล้วพบว่าพบโลงศพรูปวงรี สภาพหลุมฝังศพแสดงให้เห็นถึงการเสียชีวิตอย่างกะทันหันของกษัตริย์ซึ่งบังคับให้คนงานสุสานออกจากสุสานที่อยู่เบื้องหลัง หลุมฝังศพยังไม่เสร็จจะพอดีกับผู้ปกครองอายุสั้นเช่น ฟาโรห์บากา
ฟาโรห์เมนเคอเร
ฟาโรห์เมนเคอเร(Menkaure) เป็นพระกษัตริย์ของอียิปต์โบราณใน ราชวงศ์ที่สี่แห่งอียิปต์ ระหว่างช่วงสมัย ราชอาณาจักรเก่าแห่งอียิปต์ มาเนทโท กล่าวว่า ฟาโรห์เมนเคอเรทรงครองราชย์ต่อจากพระราชบัลลังก์ของ ฟาโรห์บากา ตามหลักฐานทางโบราณคดีสนับสนุนว่า พระองค์สืบทอดพระราชบัลลังก์มาจาก ฟาโรห์คาเฟร
วิทยาลัยเกษตรและเทคโนโลยีบุรีรัมย์ สถาบันการอาชีวศึกษาเกษตรภาคตะวันออกเฉียงเหนือ
วิทยาลัยเกษตรและเทคโนโลยีบุรีรัมย์ (อังกฤษ : Buriram College of Agriculture and Technology ) เป็นวิทยาลัยด้านการเกษตร สังกัดสถาบันการอาชีวศึกษาเกษตรภาคตะวันออกเฉียงเหนือ ตั้งอยู่ในจังหวัดบุรีรัมย์ โดยเปิดสอน 3 หลักสูตร คือ ปวช., ปวส. และปริญญาตรี (ต่อเนื่อง)
วิทยาลัยเกษตรและเทคโนโลยีบุรีรัมย์ แรกเริ่มก่อตั้งขึ้นเป็น "โรงเรียนประถมวิสามัญเกษตรกรรม จังหวัดบุรีรัมย์" เมื่อวันที่ 1 พฤศจิกายน พ.ศ. 2473 โดยใช้เงินสะสมศึกษาพลีและเงินช่วยการประถมศึกษา เปิดสอนระดับประถมวิสามัญเกษตรกรรม (ป.4-ป.5)
ต่อมาปี พ.ศ.2481 ได้รับการเปลี่ยนชื่อใหม่เป็น "โรงเรียนเกษตรกรรมบุรีรัมย์" เปิดสอนระดับมัธยมศึกษาตอนต้น (แผนกเกษตรกรรม) และเปิดสอนระดับมัธยมศึกษาตอนปลาย (แผนกเกษตรกรรม) ในปี พ.ศ. 2494
พ.ศ. 2519 โรงเรียนฯ ได้รับการยกฐานะให้เป็น "วิทยาลัยเกษตรกรรมบุรีรัมย์" โดยเปิดสอนระดับประกาศนียบัตรวิชาชีพชั้นสูงแผนกเกษตรกรรม (ปวส.เกษตร) และจัดตั้งไร่ฝึกนักศึกษาเพื่อเป็นแหล่งฝึกงานของนักเรียนนักศึกษาด้วย
พ.ศ. 2520 วิทยาลัยฯ ได้รับผู้ที่จบ ม.ศ. 5 เพื่อเข้าศึกษาระดับประกาศนียบัตรวิชาชีพ (ปวช.) แผนกเกษตรกรรม  หลักสูตร 1 ปี และโครงการฝึกอาชีพเกษตรกรรมระยะสั้น, โครงการฝึกอาชีพเกษตรกรรมเคลื่อนที่ ให้แก่เกษตรกรทั่วไปในพื้นที่จังหวัดบุรีรัมย์ด้วย
พ.ศ. 2524 วิทยาลัยฯ ได้เปิดสอนระดับประกาศนียบัตรวิชาชีพ (ปวช.) แผนกเกษตรกรรม รับผู้สำเร็จ ม.3   หรือเทียบเท่าหลักสูตร 3 ปี และในปี พ.ศ. 2527 ได้ดำเนินการเปิดสอนระดับประกาศนียบัตรวิชาชีพเทคนิค (ปวท.)   และระดับประกาศนียบัตรวิชาชีพ   (พิเศษ) (ปวช.พิเศษ) ตามโครงการอาชีวศึกษาพัฒนาชนบท
พ.ศ. 2528 วิทยาลัยฯ เปิดดำเนินการศูนย์สาธิตและขยายพันธุ์ไม้ผลที่บริเวณท้ายเขื่อนลำนางรอง อำเภอโนนดินแดง จังหวัดบุรีรัมย์ตามโครงการพัฒนาอันเนื่องมาจากพระราชดำริ "(ปัจจุบันยกฐานเป็นวิทยาลัยเทคโนโลยีและการจัดการโนนดินแดง)"
พ.ศ. 2537 กระทรวงศึกษาธิการ ให้วิทยาลัยฯ ดำเนินการทำหน้าที่วิทยาลัยชุมชนอีกบทบาทหนึ่งในชื่อ “วิทยาลัยชุมชนศรีบุรีรัมย์” โดยเปิดสอนสาขาวิชานอกภาคเกษตรในระดับ ปวช. และปวส.
พ.ศ. 2539 วิทยาลัยฯ ได้รับการประกาศให้เปลี่ยนชื่อเป็น "วิทยาลัยเกษตรและเทคโนโลยีบุรีรัมย์" เปิดสอนในประเภทเกษตรกรรมและบริหารธุรกิจในระดับ ปวช., ปวส.ตามนโยบายปฏิรูปการศึกษาโครงการเกษตรเพื่อชีวิตของนายสุขวิช รังสิตพลรัฐมนตรีว่าการกระทรวงศึกษาธิการในขณะนั้น
จนกระทั่ง พ.ศ. 2557 วิทยาลัยฯ ถูกควบรวมตามประกาศกฎกระทรวงเรื่อง "การรวมสถานศึกษาอาชีวศึกษาเพื่อจัดตั้งสถาบันการอาชีวศึกษาเกษตร พ.ศ. 2556" จึงมีผลทำให้วิทยาลัยเกษตรและเทคโนโลยีบุรีรัมย์ รวมเป็นหน่วยงานหนึ่งของในสถาบันการอาชีวศึกษาเกษตรภาคตะวันออกเฉียงเหนือ เพื่อเปิดสอนในระดับปริญญาตรี (ต่อเนื่อง) ตั้งแต่นั้นเป็นต้นมาปัจจุบันทำการเรียนการสอน ดังนี้
รับนักเรียนจบ ม.3 เรียนต่อ 3 ปี
รับนักเรียนจบ ม.6 หรือ ปวช. เรียนต่อ 2 ปี
เมจิก!
เมจิก! (, มักเขียน MAGIC!) เป็นวงดนตรีแนวเร้กเก้ฟิวชันสัญชาติแคนาดาจากโทรอนโต รัฐออนแทรีโอ ก่อตั้งขึ้นในปี ค.ศ. 2012 ประกอบด้วยสมาชิกคือ นัสรี แอตวาล์ว (กีตาร์ ร้องนำ), มาร์ก "เพลลิ" เพลลิซเซอร์ (กีตาร์), เบน สปิวาค (กีตาร์เบส) และอเล็กซ์ ทานัส (กลอง) เมจิก! เซ็นสัญญากับสังกัดลัตซีโย, โซนี และอาร์ซีเอ และออกอัลบั้มแรก "โดนต์คิลเดอะเมจิก" ในเดือนมิถุนายน ค.ศ. 2014 มีซิงเกิลดังอย่าง "รู้ด" ขึ้นอันดับหนึ่งบนชาร์ต"บิลบอร์ด"ฮอต 100 ด้วยยอดขาย 8.6 ล้านหน่วยทั่วโลก และได้รับรางวัลจูโนสาขาซิงเกิลแห่งปี
วิทยาลัยเกษตรและเทคโนโลยีศรีสะเกษ สถาบันการอาชีวศึกษาเกษตรภาคตะวันออกเฉียงเหนือ
วิทยาลัยเกษตรและเทคโนโลยีศรีสะเกษ (อังกฤษ : Sisaket College of Agriculture and Technology ) เป็นวิทยาลัยด้านการเกษตร สังกัดสถาบันการอาชีวศึกษาเกษตรภาคตะวันออกเฉียงเหนือ ตั้งอยู่ในจังหวัดศรีสะเกษ โดยเปิดสอน 3 หลักสูตร คือ ปวช., ปวส. และปริญญาตรี (ต่อเนื่อง)
วิทยาลัยเกษตรและเทคโนโลยีศรีสะเกษ แรกเริ่มก่อตั้งเป็น “โรงเรียนประถมวิสามัญกสิกรรม” โดยจากคำปรารภของเจ้าคุณเทศาภิบาลได้ปรารภกับรองอำมาตย์โทพระศรีวิชัยบริบาล (ข้าหลวงประจำจังหวัดศรีสะเกษ) ว่าในจังหวัดศรีสะเกษ ควรจะมีแหล่งศึกษาทางด้านการเกษตร เพื่อที่จะได้สั่งสอนอบรมบุตรหลานของเกษตรกรให้นำความรู้ใหม่ ๆ ทางการเกษตรไปถ่ายทอดต่อบิดามารดา หรือกับบรรดาเครือญาติที่มีอาชีพทางการเกษตรทั้งหลายอันจะเป็นการพัฒนาประเทศอีกทางหนึ่ง
จนกระทั่งรองอำมาตย์โทพระศรีวิชัยบริบาล จึงได้เรียกประชุมนายอำเภอต่างๆ ในจังหวัดศรีสะเกษ จึงได้พิจารณาจัดตั้งโรงเรียนด้านเกษตรกรรมขึ้นใช้ชื่อว่า  “โรงเรียนประถมวิสามัญกสิกรรม จังหวัดศรีสะเกษ” โดยให้พระศรีพิชัยบริบาล (ข้าหลวงประจำจังหวัด) หลวงศักดิ์รัตนเขต  (นายอำเภอเมืองศรีสะเกษ) และขุนอักษรๆ (ธรรมการจังหวัด) พร้อมด้วยข้าราชการและประชาชนหลายคนได้ออกตรวจเลือกสถานที่เพื่อจัดตั้งโรงเรียนดังกล่าวขึ้นและได้เสนอสถานที่ที่จะตั้งไปยังสมุหเทศาภิบาล
ต่อมาเมื่อกลางปี  พ.ศ. 2473 สมุหเทศาภิบาลได้โปรดให้พระยาสิมาจารย์ธรรมการมณฑลและนายอ่ำ อุ่นไทยมาพิจารณาบริเวณที่ข้าหลวงจังหวัด  ข้าราชการจังหวัด  และประชาชนเสนอมา และได้อนุมัติบริเวณที่จะจัดตั้งโรงเรียนขึ้น โดยเห็นว่าบริเวณ  “ห้วยปูน” ซึ่งอยู่ทางทิศตะวันตกเฉียงใต้ของตัวเมือง ห่างจากตัวเมืองศรีสะเกษ  ประมาณ  1.5 กิโลเมตร มีเนื้อที่ประมาณ 2,000ไร่  มีลำห้วยปูน  ลำห้วยสำราญไหลผ่าน  บางส่วนของพื้นที่รกร้างว่างเปล่า และทำเลเลี้ยงสัตว์  เป็นที่ราบลุ่มและที่ราบสูงเหมาะแก่การเกษตรและไม่ห่างจากตัวเมืองมากนัก  เป็นสถานที่เหมาะสมในการจัดตั้งโรงเรียน
โรงเรียนฯ ได้เปิดทำการสอนเมื่อวันที่ 15  พฤษภาคม  2474 โดยเปิดสอนตามหลักสูตรชั้นประถมปีที่  4  รับเฉพาะนักเรียนชายประจำ โดยทางจังหวัดคัดเลือกนักเรียนเข้าเรียนและให้ทุนการศึกษาทุกคน มีนายทิม  หาญกล้า  เป็นครูใหญ่
     1.  หลักสูตร  ปวช. 2524  รับผู้ที่จบ  ม. 3  หรือเทียบเท่าเข้าศึกษาต่อเป็นเวลา  3  ปี
2.  หลักสูตร  ปวช. 2525  รับผู้ที่จบ ปวช. หรือ ม.ศ. 5 ประเภทวิชาชีพเกษตรกรรมเข้าศึกษาต่อเป็นเวลา  2  ปี
3.  หลักสูตร  ปวช. 2520  รับผู้ที่จบ ม.ศ. 5 เข้าศึกษาต่อเป็นเวลา  1  ปี
4.  หลักสูตร  ปวช. 2524  (พิเศษ) รับผู้ที่จบ  ม.ศ.5 เข้าศึกษาต่อเป็นเวลา  1  ปี
      1.  หลักสูตร  ปวช. 2524
2.  หลักสูตร  ปวส. 2525
3.  หลักสูตร  ปวส. 2527
4.  หลักสูตร  โครงการอาชีวศึกษาเพื่อแก้ปัญหาความยากจนในชนบท  (อศ.กช.)
5.  หลักสูตร  ปวท. 2527  สาขาวิชาพืชไร่-นา  สาขาวิชาโคเนื้อและกระบือ  สาขาวิชาสวนประดับ  สาขาวิชาสัตว์ปีก  และสาขาวิชาสัตว์เล็ก
    จนกระทั่ง พ.ศ. 2557 วิทยาลัยฯ ถูกควบรวมตามประกาศกฎกระทรวงเรื่อง "การรวมสถานศึกษาอาชีวศึกษาเพื่อจัดตั้งสถาบันการอาชีวศึกษาเกษตร พ.ศ. 2556" จึงมีผลทำให้วิทยาลัยเกษตรและเทคโนโลยีศรีสะเกษ รวมเป็นหน่วยงานหนึ่งของในสถาบันการอาชีวศึกษาเกษตรภาคตะวันออกเฉียงเหนือ เพื่อเปิดสอนในระดับปริญญาตรี (ต่อเนื่อง) ตั้งแต่นั้นเป็นต้นมา
ปัจจุบันทำการเรียนการสอน ดังนี้
รับนักเรียนจบ ม.3 เรียนต่อ 3 ปี
รับนักเรียนจบ ม.6 หรือ ปวช. เรียนต่อ 2 ปี
รับนักศึกษาจบปวส. เกษตรศาสตร์ หรือ หรือสาขาวิชาที่เกี่ยวข้อง
สาขาวิชาเทคโนโลยีการผลิตพืช สถาบันการอาชีวศึกษาเกษตรภาคตะวันออกเฉียงเหนือ
สาขาวิชาเทคโนโลยีการผลิตพืช สถาบันการอาชีวศึกษาเกษตรภาคตะวันออกเฉียงเหนือ เป็นสาขาวิชาหนึ่งในสังกัดสถาบันการอาชีวศึกษาเกษตรภาคตะวันออกเฉียงเหนือ เปิดสอนในระดับปริญญาตรี (สายปฏิบัติการ) 2 ปีต่อเนื่อง โดยจัดกาเรียนการสอนที่ ร้อยเอ็ด ขอนแก่น นครราชสีมา และมหาสารคาม
สาขาวิชาเทคโนโลยีการผลิตพืช ก่อกำเนิดขึ้นเมื่อปี พ.ศ. 2557 จากการที่สำนักงานคณะกรรมการการอาชีวศึกษาได้ประกาศควบรวมเพื่อจัดตั้งสถาบันการศึกษาในสังกัด เพื่อยกระดับการศึกษาอาชีวศึกษาให้สูงถึงระดับปริญญาตรี จึงทำให้กลุ่มแผนกวิชาเกษตรกรรมและแผนกวิชาพืชศาสตร์ ที่มีอยู่เดิมแล้วในแต่ละวิทยาลัยเกษตรและเทคโนโลยีพร้อมด้วยคณาจารย์ผู้มีคุณวุฒิของแผนกวิชาทั้งสอง จึงได้ร่างหลักสูตรเทคโนโลยีบัณฑิต (ต่อเนื่องจากปวส.) สาขาวิชาเทคโนโลยีการผลิตพืช เสนอเพื่อขออนุมัติเปิดทำการเรียนการสอนใน สถาบันการอาชีวศึกษาเกษตรภาคตะวันออกเฉียงเหนือ โดยรับนักศึกษารุ่นแรก เมื่อปี พ.ศ. 2558
ปัจจุบัน สาขาวิชาเทคโนโลยีการผลิตพืช เป็นสาขาวิชา 1 ในจำนวน 3 สาขาวิชาของสถาบันการอาชีวศึกษาเกษตรภาคตะวันออกเฉียงเหนือ คำว่า สาขาวิชา ของสถาบันการอาชีวศึกษาเกษตรภาคตะวันออกเฉียงเหนือ ยังไม่ถือว่าเทียบเท่าคำว่า "คณะ" ในมหาวิทยาลัยทั่วไป เพราะยังขาดการบริหารภายในสาขาวิชา ยังไม่มีผู้บังคับบัญชาหรือผู้รับผิดชอบในส่วนงานต่างๆ เป็นเพียงสาขาวิชาหนึ่งที่อยู่ภายในวิทยาลัยแต่ละ โดยมีผู้อำนวยการวิทยาลัยฯ เป็นผู้บังคับบัญชาและรับผิดชอบ ซึ่งสาขาวิชาเทคโนโลยีการผลิตพืชนี้ มีหน้าที่ดูแลรับผิดชอบในการผลิตบัณฑิตของสถาบันในด้านเกษตรกรรม
เตอร์กิชวิมินส์วอลเลย์บอลซูเปอร์คัพ
เตอร์กิชวูแมนส์วอลเลย์บอลซูเปอร์คัพ () เป็นการแข่งขันซูเปอร์คัพสำหรับวอลเลย์บอลหญิงอาชีพในประเทศตุรกี อยู่ภายใต้การบริหารของสหพันธ์วอลเลย์บอลตุรกี จัดขึ้นตั้งแต่ฤดูกาล 2008-09
ทีมที่ประสบความสำเร็จมากที่สุดของเตอร์กิชวูแมนส์วอลเลย์บอลซูเปอร์คัพคือ เฟแนร์บาห์แช ชนะเลิศ 3 สมัย
โรงเรียนเตรียมอุดมศึกษาพัฒนาการ ร้อยเอ็ด
โรงเรียนเตรียมอุดมศึกษาพัฒนาการ ร้อยเอ็ด เดิมชื่อ โรงเรียนพลาญชัยพิทยาคม ซึ่งเป็นโรงเรียนมัธยมศึกษาประจำจังหวัดแห่งที่ 3 ของจังหวัดร้อยเอ็ด ตั้งอยู่ที่ หมู่ที่ 15 บ้านพลาญชัย ตำบลหนองแวง อำเภอเมืองร้อยเอ็ด จังหวัดร้อยเอ็ด เปิดสอนระดับชั้นมัธยมศึกษาตอนต้น และ มัธยมศึกษาตอนปลาย แบบสหศึกษา สังกัดสำนักงานเขตพื้นที่มัธยมศึกษา เขต 27 (ร้อยเอ็ด)
ได้เข้าร่วมเป็นโรงเรียนในเครือเตรียมอุดมศึกษาพัฒนาการ เมื่อวันที่ 5 กุมภาพันธ์ พ.ศ. 2559 และได้รับการอนุมัติให้เปลี่ยนชื่อจาก โรงเรียนพลาญชัยพิทยาคม เป็น โรงเรียนเตรียมอุดมศึกษาพัฒนาการ ร้อยเอ็ด จัดเป็นโรงเรียนในเครือ "อัษฎเตรียมพัฒน์" ในลำดับที่ ๑๗
พระเกี้ยว หรือ จุลมงกุฎ เป็นศิราภรณ์ประดับพระเกศาหรือพระเศียรของพระราชโอรสและพระราชธิดาของพระมหากษัตริย์ และเป็นพิจิตรเลขาประจำรัชกาลในพระบาทสมเด็จพระจุลจอมเกล้าเจ้าอยู่หัว ทั้งนี้เพราะ พระนามาภิไธยของพระบาทสมเด็จพระจุลจอมเกล้าเจ้าอยู่หัวนั้น คือ "จุฬาลงกรณ์" ซึ่งแปลว่า เครื่องประดับศีรษะ หรือ จุลมงกุฎ ซึ่งมีความหมายเชื่อมโยงกับพระนามาภิไธยของพระบาทสมเด็จพระจอมเกล้าเจ้าอยู่หัว นั่นคือ "มงกุฎ" อีกทั้ง พระปรมาภิไธยในพระบาทสมเด็จพระจุลจอมเกล้าเจ้าอยู่หัว ยังมีหมายความว่า "พระจอมเกล้าน้อย" อีกด้วย เมื่อพระนามาภิไธยเดิมและพระปรมาภิไธยเดิมของพระบาทสมเด็จพระจุลจอมเกล้าเจ้าอยู่หัวมีความหมายว่าพระเกี้ยว หรือจุลมงกุฎ จึงได้ใช้พระเกี้ยวหรือจุลมงกุฎวางบนเบาะ เป็นพิจิตรเลขาประจำรัชกาลของพระองค์ที่พื้นที่ 108 ไร่  2 งาน 22 ตารางวา เปิดสอนในระดับชั้นมัธยมศึกษาปีที่ 1-6 จำนวนนักเรียน 863 คน
ชั้นมัธยมศึกษาตอนต้น มีทั้งสิ้น 15 ห้องเรียน
ชั้นมัธยมศึกษาตอนปลาย มีทั้งสิ้น 12 ห้องเรียน
โรงเรียนเตรียมอุดมศึกษาพัฒนาการ ร้อยเอ็ด ได้จัดส่งบุคลากรครูและนักเรียน เข้าร่วมและสนับสนุน กิจกรรมต่าง ๆ ของโรงเรียนและกลุ่มโรงเรียนในเครือ "อัษฎเตรียมพัฒน์" ดังนี้
รายชื่อโรงเรียนในโครงการโรงเรียนมาตรฐานสากล (World - Class Standard School) ทั้งหมด
สถาบันการอาชีวศึกษา
สถาบันการอาชีวศีกษา  (อังกฤษ: Vocational Education Institution) เป็นกลุ่มสถาบันรัฐในประเทศไทย สังกัด สำนักงานคณะกรรมการการอาชีวศึกษา ก่อตั้งเมื่อปี พ.ศ. 2555 เพื่อเปิดการสอนหลักสูตรระดับประกาศนียบัตรวิชาชีพ (ปว.ช.) ตาม ประกาศนียบัตรวิชาชีพชั้นสูง (ปว.ส.) ตาม และปริญญาตรี (ทล.บ.) โดยใช้ในปี พ.ศ. 2495 กรมอาชีวศึกษาได้เริ่มจัดตั้ง วิทยาลัยเทคนิค 5 แห่งที่กรุงเทพ ต่อมาก็มีวิทยาลัยเทคนิคที่สงขลา นครราชสีมา เชียงใหม่ และธนบุรี ในช่วงปี พ.ศ. 2502 - 2512 โดยความช่วยเหลือจากประเทศเยอรมนี จึงมีการจัดตั้งโรงเรียนเทคนิคพระนครเหนือ (มหาวิทยาลัยเทคโนโลยีพระจอมเกล้าพระนครเหนือ ในปัจจุบัน) ความช่วยเหลือจากประเทศญี่ปุ่น ในการจัดตั้งศูนย์ฝึกโทรคมนาคมนนทบุรี จังหวัดนนทบุรี (สถาบันเทคโนโลยีพระจอมเกล้าเจ้าคุณทหารลาดกระบัง ในปัจจุบัน), ความช่วยเหลือจากประเทศเยอรมนี ในการจัดตั้งวิทยาลัยเทคนิคขอนแก่น มหาวิทยาลัยเทคโนโลยีราชมงคลอีสาน วิทยาเขตขอนแก่น ในปัจจุบัน) และความช่วยเหลือจากประเทศออสเตรีย ในการจัดตั้ง โรงเรียนเทคนิคสัตหีบ จังหวัดชลบุรี สถานศึกษาหลายแห่งได้รับการพัฒนาและเปิดสอนจนถึงระดับประกาศนียบัตรวิชาชีพชั้นสูง (ปวส.) และในปี พ.ศ. 2512 วิทยาลัยพณิชยการพระนคร ได้รับการยกฐานะเป็น วิทยาลัย แห่งแรก จนถึงปี พ.ศ. 2522 กรมอาชีวศึกษามีวิทยาลัยอยู่ในสังกัด 159 แห่ง เมื่อมีพระราชบัญญัติ ปี พ.ศ. 2514 จึงมีการจัดตั้ง สถาบันเทคโนโลยีพระจอมเกล้า โดยรวมวิทยาลัยเทคนิคธนบุรี, วิทยาลัยเทคนิคพระนครเหนือ และวิทยาลัยโทรคมนาคมนนทบุรี ในสังกัดกรมอาชีวศึกษาไปรวมเป็นสถาบัน และเปิดการสอนถึงระดับปริญญาตรี และในช่วงปี พ.ศ. 2515 - 2522 ก็มีการเปลี่ยนแปลงสถานะของโรงเรียนอาชีวศึกษา โรงเรียนการช่าง และโรงเรียนเกษตรกรรมค่าง ๆ เป็นวิทยาลัย มีประกาศใช้หลักสูตร ประกาศนียบัตรวิชาชีพเทคนิค (ปวท.) และหลักสูตรการศึกษาต่อเนื่องปริญญาตรี 2 ปี
เริ่มจากปี พ.ศ. 2530 มีการจัดตั้ง "วิทยาลัยการอาชีพ" ในจังหวัดมุกดาหาร และแม่ฮ่องสอน เพื่อจัดการศึกษาทุกประเภทวิชาชีพและทุกหลักสูตร มีโรงเรียนสารพัดช่างวังไกลกังวลเป็ผู้นำทาง หลังจากนั้นได้มีการจัดตั้งวิทยาลัยเพิ่มขึ้นอีก 93 แห่ง ในช่วงปี 2535-2539 และในปี พ.ศ. 2540 กรมอาชีวศึกษาก็ได้จัดตั้งวิทยาลัยการอาชีพ 70 แห่ง วิทยาลัยเทคนิค 19 แห่ง และวิทยาลัยบริหารธุรกิจและการท่องเที่ยว 2 แห่ง
ปี พ.ศ. 2550 กระทรวงศึกษาธิการและระทรวงวิทยาศาสตร์และเทคโนโลยีได้ร่วมกันทำ "โครงการจัดตั้งโรงเรียนเทคโนโลยีฐานวิทยาศาสตร์นำร่อง" เพื่อผลิตบุคลากรที่มีความรู้ทางด้านวิทยาศาสตร์และเทคโนโลยี และมีทักษะด้านช่าง ในปี พ.ศ. 2552 กระทรวงศึกษาธิการได้ประกาศเปลี่ยนชื่อวิทยาลัยการอาชีพพานทองเป็น วิทยาลัยอาชีวศึกษาเทคโนโลยีฐานวิทยาศาสตร์ (ชลบุรี) เพื่อรองรับการขยายผลของนักเรียนโรงเรียนเทคโนโลยีฐานวิทยาศาสตร์ โดยใช้รูปแบบของห้องเรียนพิเศษในสถานศึกษาที่มีอยู่เดิม (school in school)
สถาบันการอาชีวศึกษาและสถาบันการอาชีวศึกษาเกษตร เปิดสอนหลักสูตร 3 ระดับชั้น ตาม ได้แก่
ตามคำสั่งสำนักงานคณะกรรมการการอาชีวศึกษา ปี พ.ศ. 2556 - 2561 กำหนดมาตรฐานหลักสูตรและสาขาวิชา 9 ประเภทวิชา 51 สาขาวิชา ต่งนี้
ตามคำสั่งสำนักงานคณะกรรมการการอาชีวศึกษา ที่ 552/2557 ปี พ.ศ. 2557 กำหนดมาตรฐานหลักสูตรและสาขาวิชา และการปรับปรุงเพิ่มเติมในปี พ.ศ. 2558 - 2561 มี 9 ประเภทวิชา และสาขาวิชาต่าง ๆ ดังนี้
การเปิดสอนหลักสูตรปริญญาตรีในสถาบันการอาชีวศึกษา ใช้ ตั้งแต่ปี พ.ศ. 2557 ปัจจุบันเปิดสอน 6 สาขาวิชา ดังนี้
อาร์เธอร์ เลน (นักแสดง)
อาร์เธอร์ เลน (1910-1987) เป็นนักแสดงอังกฤษ
รายนามนางแบบวิกตอเรียส์ซีเคร็ต
นี่คือรายชื่อปัจจุบันและอดีตของ เหล่านางฟ้าวิกตอเรียส์ซีเคร็ต และนางแบบที่ได้ร่วมเดินในงาน วิกตอเรียส์ซีเคร็ตแฟชั่นโชว์ จากปี ค.ศ.1995
บุคคลที่ได้เซ็นสัญญาเป็นนางฟ้าวิกตอเรียส์ซีเคร็ตในปัจจุบัน ระบุในตารางด้านล่างนี้
ฟาโรห์เชปซีสกาฟ
ฟาโรห์เชปซีสกาฟ เป็นฟาโรห์พระองค์ที่หกและเป็นฟาโรห์พระองค์สุดท้ายของราชวงศ์ที่สี่ของอียิปต์ในสมัยอาณาจักร พระองค์ทรงครองราชย์ตั้งแต่ 6 ถึง 8 ปีเริ่มราว 2510 ปีก่อนคริสต์ศักราช รัชกาลของพระองค์คือความเจริญของวัดอันซับซ้อนของพีระมิดเมนเคอเร และการก่อสร้างมาสตาบาของตัวเองสุสานที่ ซัคคารา, Mastabet el-Fara'un ที่เรียกว่า "บัลลังก์หินของฟาโรห์"
เขาเป็นคนสุดท้ายที่อียิปต์ฟาโรห์ราชวงศ์ที่สี่ ถ้าเขาไม่ประสบความสำเร็จโดยผู้ปกครองที่ไม่รู้จักชื่อ เจดเดฟตา ที่บันทึกไว้ในวรรณคดีอียิปต์บางส่วนและทางอ้อมโดย Turin Canon ไม่มีผู้ปกครองชื่อ เจดเดฟตา ถูกบันทึกไว้ในเอกสารร่วมสมัยเช่นพระราชอนุสาวรีย์หรือสุสานส่วนตัวใน สุสานบริเงณกิซ่าและซัคคารา
สุสานของฟาโรห์เชปซีสกาฟ เป็นมาสตาบาที่ดีที่สุดในซัคคารา เป็นที่รู้จักกันในชื่อ mastaba Fara'un mastaba นี้เป็นครั้งแรกที่ได้รับการยอมรับให้เป็นเช่นนี้โดย Richard Lepsius ในช่วงกลางศตวรรษที่ 19 และถูกค้นพบครั้งแรกในปี 1858 โดย Auguste Mariette อย่างไรก็ตามมันไม่ได้เป็นก่อนปี 1924-1925 ที่มาสตาบาได้สำรวจอย่างละเอียดโดยกุสตาฟ ตอนแรกคิดว่าเป็นสุสานของราชวงศ์ที่ 5 ของฟาโรห์อูนัส แต่ได้ค้นพบหลักฐานว่าเป็นของฟาโรห์เชปซีสกาฟ ซึ่งแสดงให้เห็นว่าพิธีกรรมทางศาสนาของศพฟาโรห์เชปซีสกาฟ ยังคงมีการใช้งานอยู่ในระหว่างช่วงเวลานี้
พิพิธภัณฑ์มหาวิทยาลัย (จุฬาลงกรณ์มหาวิทยาลัย)
พิพิธภัณฑ์มหาวิทยาลัย จุฬาลงกรณ์มหาวิทยาลัย เป็นพิพิธภัณฑ์ที่จัดแสดงนิทรรศการถาวร เกี่ยวกับภาพรวมของจุฬาลงกรณ์มหาวิทยาลัยในด้านต่าง ๆ ทั้งผลงานอันเกิดจากการวิจัย และองค์ความรู้ที่มหาวิทยาลัยได้ผลิตขึ้น ประวัติความเป็นมาของมหาวิทยาลัย พัฒนาการทางด้านกายภาพ ความเป็นอยู่ของนิสิต ตลอดจนความสัมพันธ์ระหว่างมหาวิทยาลัยกับสังคมไทย
อาคารแห่งนี้ เดิมเป็นอาคารเรียนของภาควิชาเคมี คณะวิทยาศาสตร์ จุฬาลงกรณ์มหาวิทยาลัย ชื่อว่า อาคารเคมี 3 เป็นอาคารสูง 4 ชั้น ได้รับการปรับปรุงเป็นพิพิธภัณฑ์เพื่อเฉลิมฉลองวาระ 100 ปี แห่งการสถาปนาจุฬาลงกรณ์มหาวิทยาลัยที่จะมีขึ้นในปี พ.ศ. 2560 ตัวอาคารได้รับการปรับปรุงให้มีความทันสมัย ลดความปิดทึบของตัวอาคารคอนกรีตเสริมเหล็กเดิม โดยใช้กระจกกับโครงสร้างเหล็ก และปรับปรุงสิ่งอำนวยความสะดวกให้เอื้อกับผู้ชมทุกกลุ่ม(Universal Design)
สมเด็จพระเทพรัตนราชสุดาฯ สยามบรมราชกุมารี เสร็จพระราชดำเนินมาทรงเปิดพิพิธภัณฑ์มหาวิทยาลัยในวันที่ 26 มีนาคม พ.ศ. 2557 ในวาระ 97 ปีแห่งการสถาปนาจุฬาลงกรณ์มหาวิทยาลัย
พื้นที่ภายในอาคารพิพิธภัณฑ์มหาวิทยาลัย จุฬาลงกรณ์มหาวิทยาลัย ถูกแบ่งออกเป็น 4 ชั้น แต่ละชั้นจะมีลักษณะการใช้งานที่แตกต่างกันออกไป ทำให้พื้นที่ในการจัดแสดงนิทรรศการถูกแบ่งให้กระจายไปตามชั้นทั้ง 4 ดังต่อไปนี้
ห้องจัดแสดงในอาคารพิพิธภัณฑ์มหาวิทยาลัยถูกออกแบบให้อธิบายข้อมูลความรู้ต่าง ๆ ได้อย่างเข้าใจง่าย มีสื่อผสมที่ตอบสนองการเคลื่อนไหวของผู้เข้าชม เป็นต้นว่าในส่วนจัดแสดงเกี่ยวกับหอพักนิสิต ผู้เข้าชมสามารถสั่นระฆังในห้องเพื่อจำลองการปลุกนิสิตหอพัก จากนั้นสื่อผสมต่าง ๆ จะเล่นขึ้นทันทีที่ได้รับข้อมูลเสียงจากระฆัง หรือโต๊ะฉายเอกสารสำคัญของมหาวิทยาลัยที่สามารถเปลี่ยนหน้าได้โดยการโบกมือ